text:
(IlMinuto) – Casteddu, 28 de su mesi de fiàrgiu – At essi dedicau a is pipus chi tenint intre is tres e is 10 annus sa butega de giogu didàticu in sardu aprontau de s’Assessorau regionali de s’Istrutzioni Pùblica, aintru de su progetu “Bilinguismu crescet”. S’iscopu – si ligit in d-una nota de imprenta – est “imaparai e/o isvilupai, atressu de su giogu s’impitu de su sardu, arrichendi su lèssicu cun s”agiudu de giogus e contus, isperimentendu diversus modus de s’espressai e de comunicai po imparai ascurtai e atinai”. Sighi a ligi ‘Bilinguismu crescet: cumentzat su cursu de giogu didàticu po imparai su sardu a is pipius’
(IlMinuto) – Casteddu, 28 de su mesi de fiàrgiu – At essi presentada dominigu 2 de su mesi de martzu a is 9.30, in su Tzentru “Polivalente” arruga Emili Lussu in Otzàna, s’òpera “Otzàna in is fotografias e in is documentus pigaus de Fridolin Weis Bentzon”. Sa presentada de sa publicatzioni, aprontada de s’assòtziu culturali Iscandula cun s’agiudu de s’aministratzioni comunali de Otzàna, s’assòtziu Sa Ilonzana e sa Regione Autònoma de Sardigna tenit s’iscopu de presentai a sa genti su materiali pigau de s’antropologu danesu in is viàgius suus in Sardigna. Fueddaus de pagu prus de 30 fotografias in biancu e nieddu de su Carnasciali de su 1958, màginis a caboris de is biseras pigadas e allogadas in su Museu Natzionali de Danimarca o a domu de familiaris e amigus, e de is registatzionis sonoras de is cantus de is piciocas de su 1962. Sighi a ligi ‘Documentus asuba de sa vida sarda in s’òpera “Otzàna in is fotografias e in is documentus pigaus de Fridolin Weis Bentzon”’
(IlMinuto) – Casteddu, 28 de su mesi de fiàrgiu – Est nàscia de un’acòrdiu firmau intre su Bancu de Sardigna e su Comunu de Tàtari sa retza unia “Pratzas in Retza”. Su progetu previdit chi in is pratzas prus importantis de Tàtari si potzat navigai in internet a gratis. In sa Tzitadi ddoi at essi po custu internet a gratis in is pratzas e in is parcus wi fi lìberu. Sighi a ligi ‘Connessioni a gratis in is parcus e in is pratzas de Tàtari’
(IlMinuto) – Casteddu, 27 de su mesi de fiàrgiu – S’assòtziu Arc de Casteddu espressat solidariedadi e totu s’acotzu suu a Taniebi Dessena, giocadori de su Casteddu. Dessena, ddu amentaus, est diventau ogetu de atacus de parti de unus cantu de “tifosus” po mori de ai pigau parti a su progetu #acapiaddus, campagna contra s’”omo-transfobia” in su sport, chi cunsistit in si ponni una pariga de codrueneddas circuvròngia, de si ponni in is crapitas ipo fai sa gara, po amentai a totus ca in su sport is diversidadis de tratamentu funt “fuorigioco”. Est custu su significau de sa proposta fata de “Paddy Power” e de is assòtzius Arcigay e Arcilesbica cun s’agiudu de sa Fondatzioni “Candido Cannavò” po su sport, chi est pighendusì de unus cantu diris is social network cun d-un’hashtag chi est un’incoramentu puru: Sighi a ligi ‘#acapiaddus Arc Casteddu: solidariedadi a Dessena’
(IlMinuto) – Casteddu, 27 de su mesi de fiàrgiu – Lompit a su segundu atopu pùblicu su progetu “Ortalijas- Prodotus de su coru de s’Anglona” de su Mercau Massaju. S’atòbiu est prevìdiu po giòbia 6 de su mesi de martzu in s’àula consiliari de Pèifugas , in pratza Mannu 1, a cumentzai de is 10.30, i est fatu po allegai a totus is produtoris de su territòriu e a is operadoris ecònomicus. Sighi a ligi ‘In Pèifugas su segundu atopu de su Mercau Massaju’


c: text/html

text:
Reloop RP-8000: su pratu modellu de su benidori?
Eus giai chistionau de sa bessida de produsidura de su Technics 1200/1210, "su pratu" de su digei, antzis, sa bidea matessi de su pratu. In custus ùrtimus duus annus, duncas, s'est amanniau meda su mercau de is pratus, totu bellus potentis e prenus de funtzionis e tennologia; po esempru, su Numark TTX nd'est bessiu a pillu de manera prepotenti cun totu is novidadis insoru e sa Stanton cun su ST-150/STR8-150 at circau de proponni un'aina simbillanti a su Technics ma prus moderna. Lassendi a perdi is àterus pratus de-i custu tretu spetzìficu de mercau (càstia a innoi po ddus biri mellus), depeus sinnalai chi sa firma tedesca Reloop, sighendi in su caminu cosa sua de amanniadura in su mercau mondiali e de pubricidadi de livellu artu, at inghitzau a bendi unu pratu nou, su Reloop RP-8000, cun su spèddiu mannu de ndi sperditziai is àteras firmas cun d-unu pratu "modellu". E poita? Poita ca pòrtat is prus funtzionis avantzadas de is ainas de is pratus de oindii (motori potenti, ultra-lestresa, ecc.) e in prus una setzioni digitali MIDI de controlladoris po su DVS (giai pronta po Serato) e de pads po s'arratantina. Est a nai chi su chi is àteras firmas ant fatu in su micser (Native Instruments, Rane, ecc.) sa Reloop ddu at fatu in su pratu, agiorronendi e asetiendi su progetu de su Controller One de sa giaponesa Vestax. At a essi su pratu "modellu" de su benidori? No ddu sciu. Tòcat a biri unas cantu cosas: calidadi, durada, segurantza, precisioni de sa lestresa e de s'arrodiadura, ecc., totu cosas chi su Technics sighit a fai beni meda mancai siat imperau de 30 annus! In prus, su de nci ponni sèmpiri prus cosas eletrònicas e aìnturu de is ainas est un'arriscu mannu po duus arrexonis: poita ca, chi s'aina no est beni fata is problemas ant a arribai luegus, e puru ca chi acostumaus a imperai funtzionis chi is àterus pratus no tenint, candu eus a sonai aforas de domu nosta eus a tenni barrancus mannus a nosi cunformai a su chi eus a agatai. Comuncas, abetaus su prètziu e is primus scedas de is digeis professionistas (no pagaus de sa Reloop!) chi ddu ant a imperai.
Stili lìberu de Dj Rash
Est arribau su 2012 e SUDIGEI.com at fatu su cumpleannu! Su primu annu in s'arretza est stètiu bonu, custa "proa tènnicu-linguìstica" est andendi beni e, in d-unu de is artìculus benidoris, eus a fai unus cantu arrexonamentus apitzus de totu sa faina fata.
Sigomenti ca seus firmus de "s'annu passau" inghitzaus luegus cun d-unu vìdiu de stili lìberu de s'amigu Dj Rash; Gian Luigi est unu digei ollastrinu giòvunu e bravu meda, spertu de batallas (at participau a s'ùrtimu IDA Italy, po ndi nai una) e ativu in sa scena hip hop de diora...at a essi s'ora de ddi fai unu pregontu puru! Sa nexi est sa mia, ca seu sèmpiri prenu de cosa de fai e tengu artìculus meda de pubricai "arrèscius" in su computer! Gigio, ti promitu chi ddu eus a fai luegus custu pregontu!
Po imoi gosai-sì custu vìdiu friscu-friscu chi Rash at postu in su canali de Youtube suu, donendi atentzioni meda a sa lestresa e a sa positzioni de is manus apitzus de su fader e de su discu (in su pregontu eus a acrarai totu). Ogu chi is màginis funt "a sprigu" (difatis Rash scarrafiat cun sa manu manca apitzus de su fader).
Bonu 2012 a totus: chi siat arricu de novidadis bellas!
Pregontus: Dj Cordella
Arriendi e brullendi Su Digei est inghitzendi a si movi beni, puru chi nci est pagu tempus po fai totu is cosas chi unu blogheri sèriu depit fai! Imoi gei ddu cumprendu beni su traballu mannu chi at fatu s'amigu Ivu Mùrgia po cincu annus! Ddi torru gràtzias po s'agiudu chi sighit a nosi donai e ddu saludu cun amigàntzia, sperendi de ddu podi biri luegus scriendi torra in s'arretza.
E insaras, torraus a nosu: po su segundu pregontu sa Pùllia benit a si fai bìsita! Eus arrexonau unu pogheddu cun d-unu grandu digei chi emus arrenomenau in sa de tres noas de sa batalla in s'arretza de su DMC, est a nai Luigi Morgante, prus connotu comenti a "Dj Cordella"! Crassi de su '77, grandu sperimentadori de sonus, scarrafiadori lestru e precisu in prus chi testadori de ainas (Numark, Novation, ecc.) traballat impari a Caparezza puru e tenit unus cantu de progetus musicalis de calidadi manna. Andaus a ddu connosci mellus chistionendi-nci!
1 - SU DIGEI: Saludi Luigi "Dj Cordella" e beni beniu in su blog de "Su Digei"!
R - Dj Cordella: Saludi a bosàterus, praxeri mannu.
2 - SU DIGEI: Norabonas de coru po nci essi passau a sa torrada de su "DMC Online DJ Battle Championship"! Comenti ti-ddu ses pensau e fatu a custu scioru?
R - Dj Cordella: Gràtzias meda po s'apretziamentu! Po su chi pertocat a is sciorus cosa mia acostumu a ddus fai partiri de una bidea e mai de una cosa pràtica...po nai: candu seu in sa màchina puru m'acucat una melodia e mi-dda cantareddu finsas a candu no fùrriu a domu; apustis ndi scioberu su sonu chi, a parrimentu miu, iat a podi andi beni po cussu giru de scratch e, craramenti, ddu perfetzionu a sa mellus manera. De su giru, s'inghitzu, est automàticu a ndi fai totu s'arratantina e àterus girus de scratch. Comuncas su scioru chi apu presentau a su DMC online fia cosa bècia chi tenemu giai poita ca, biendi a is àterus bideos, mi seu pensau chi podiat abastai po nci passai a sa torrada. A nai sa beridadi mi pensamu de nci bessiri comenti a primu poita ca su scioru de Ritchie Ruftone no est bella meda...ma custu est unu parrimentu miu e sa giuria no dda pensat comenti a mimi!
3 - SU DIGEI: Imoi su giogu est tostau diaderus! Tenit giai calincuna bidea po sa pròssimu torrada?
R - Dj Cordella: Eja eja, tengu pronta giai sa sessioni de ses minutus, podeus nai totu su sterrimentu; m'abarrat sceti a dda proai e dda proai torra unu milioni de bortas finsas a candu no ndi apu a imparai beni totu is partis. Dda apu cambiada sceti candu apu biu a su scioru di Unkut, chi po mimi est unu de is mellus (e creu chi sa finali dda at a binci issu). Po su chi pertocat a su scratch no mi lassat spantau meda, ma po s'assortamentu est cosa de timi e creu chi imoi siat unu de is mellus a su mundu. A dònnia manera su scioru cosa mia est totu cosa noa, foras chi un'arrogu piticu chi tenemu giai e chi mi praxit meda. Ti potzu nai chi at a essi musicali meda perou, biendi a cussu chi at fatu Unkut, apu aciuntu unus 30-40 segundus de assortamentu amarteddanti meda, chi no nc'intrat nudda cun cussu chi apu fatu po is cualificatzionis. Ddoi at a essi unu remix scarrafiau puru de una cantzoni connota meda e apu a umperai a calincunu controlladori: in prus de is "Dicers" seu pensendi a s'MPD-26 de s'Akai e a unu pedali de sa Boss.
4 - SU DIGEI: Ita ndi pensas de su scioru e de sa tènnica de Unkut? Deu seu abarrau spantau meda de sa precisioni e lestresa cosa sua, carateristìcas chi ddu ant scerau sèmpiri.
R - Dj Cordella: Ehh, ita potzu nai...ddu apu arrenomenau a primu: est cosa de timi e est su "turntablist" chi, impari a Dj Fly e Dj Rafik, stimu de prus de totus. In prus issus in is sciorus insoru umperant pagu pagu su "thaaa"e àetrus sonus tropu sbagassaus; est sèmpiri unu praxeri mannu a ddus ascurtai poita ca proponint sonoridadis friscas e campionis stravanaus, calincunu pigau de is discus po su scratch de Le Jad.
5 - SU DIGEI: Biendi a is collaboratzionis cosa tua mi parit de cuprendi chi ti praxit a probai is ainas noas e a sperimentai cumbinassionis vàrias, siat in is cuncertus chi in su stùdiu. Ita ddoi at, imoi, in su frunimentu tuu?
R - Dj Cordella: In is cuncertus a sa sola umperu duus pratus Numark TTX usb, mixer Rane TTM 57SL, duus Novation Dicer e una computera Macbook. Chi imbecis sonu impari a trumas a tipu "Après la classe" opuru "MS Triniti" s'aciuncit unu meda-tràcias Yamaha AW16G, unu teclau MIDI Akai MPK 49, unu synth/vocoder de sa Korg in prus de Ableton Live e Reason. Sa collaboratzioni cun Federico "Dj Alar" Simonazzi est inghitzada in su 2008, candu apu bintu una batalla de digeis in Pùllia e Basilicada; de insaras seu bintrau in sa Esound divisione de sa Eko Music Group comenti a amparau de sa Numark ma in is seminàrius costa nosta amostaus is ainas noas de Korg, Akai Pro, Ortofon e Alesis puru.
6 - SU DIGEI: De su vìdeo chi as presentau a su DMC apu biu chi ses umprendi is "Dicer" de sa Novation, impasi de su Denon DN-HC 1000s. Comenti mai custu cambiamentu? Comenti funt is Dicer chi, in prus, umperas in d-una positzioni particulari?
R - Dj Cordella: Difatis; a primu umperamu a su controlladori de sa Denon chi, po mimi, est bonu meda po Serato ma est làstima manna chi ddi ant montau is pads po is puntus de CUE tropu dilicaus, si-ndi segant luegus e po chini, comenti a mei, ddus umperat meda no andat beni po nudda. Is Dicer ddus apu pigaus candu no fiant ancora in bèndida; ddis nau "is gioghiteddus", funt piticheddeddus e si podint incasciai in is 1200/1210 anca ddoi est su circhixeddu po is 45 girus, puru chi deu nci-ddus pongu apitzus de su mixer po una chistioni de comodidadi. Si podit fai sa mapa a praximentu e tenint finsas a cuìndixi pùntus MIDI partzius in tres unidadis po Dicer...est a nai chi podeus fai una mapa finsas a trinta puntus MIDI.
7 - SU DIGEI: Tui ses umprendi Serato con su TTM 57SL e scieus totus chi est una solutzioni bona meda. Ita mixer iast a cunsillai a chini no si podit comporai su 57? Sèmpiri impari a Serato o Traktor puru andat beni?
R - Dj Cordella: Po chini no si podit permiti su 57 nci at su 56, sèmpiri produsiu de sa Rane, chi costat nimancu sa metadi de su 57 ma est aguali in totu, foras chi no tenit Serato aìnturu. Opuru su Vestax PMC 05 Pro IV, mixer bonu meda chi in prus tenit unu pannitzu po su MIDI, aici, chi in su benidori eis a bolli a ndi pigai Traktor o Serato, eis a tenni sa possibilidadi de ddi fai sa mapa comenti bosi praxit. Ma est bellu meda su X5 de sa Numark puru, chi tenit un'atza bona meda, una de is mellus po mimi. Intra de Serato e Traktor: finsas a unus cantu de tempus a oi femu po su Serato ma de pagu ant amelliorau meda su Traktor: prus medas de puntus de CUE, prus medas de efetus emi parrit puru prus meda de firmesa.
8 - SU DIGEI: A giru impari a Caparezza e puru scarràfius po s'album insoru...una collaboratzioni importanti. Candu sonaus cun issu depis umperai calincuna spertesa speciali?
R - Dj Cordella: A nai sa beridadi no apu sonau mai in cuncertu impari a issu, foras chi candu femu cun sa truma de "Après la classe", ca medas bortas issu nci artiàt in su palcu po cantai calincuna cantzoni anca iat arregistrau unas cantu de partis, a tipu "Lu sole, lu mare, lu ientu". Ddu apu agiudau sceti in su stùdiu. Ita si potzu nai...Caparezza? Est unu potenti! Candu depu arregistrai unu scarràfiu s'arrogu de scarrafiai mi-ddu donat issu poita ca ddu sceberat sighendi a su testu. No fait nudda a ingertu, deu pentzu...unu de is prus artistas bàlidus in s'Italia.
9 - SU DIGEI: Ita puntinas e ita cùfias ses umperendi imoi?
R - Dj Cordella: Puntinas M44-7 de sa Shure, opuru Ortofon Q-Bert OM. Is cùfias, sigomenti ca mi durant una dii, ddas pagu otu èurus esagerendi, ah ah ah! Andant beni cussas de s'Autogrill puru!
10 - SU DIGEI: As sonau mai in Sardìnnia o connotu a calincunu digei sardu?
R - Dj Cordella: Ddoi apu sonau candu femu a giru cun is "Après la classe" po calincunu festival chi imoi no mi-nd'arragordu su nòmini ma no apu tentu mai su praxeri de connosci a calincunu digei sardu e nimancu sa possibilidadi de fai unu cuncertu totu miu ande bosàterus.
11 - SU DIGEI: Ita progetus musicalis e/o batallas depis fai custa istadi?
R - Dj Cordella: Siguramenti sa DMC online at a mi-ndi furai tempus meda ma, a sa fini, apu a essi a giru siat a solu siat cun is "Resina Sonora", una truma afirmada meda in sa scena hip hop pulliesa. Apustis de s'istadi, chi su tempus ddu at a permitiri, m'at a praxiri a inghitzai su discu a solu cosa mia.
12 - SU DIGEI: Gràtzias meda po sa disponibilidadi!
R - Dj Cordella: Gràtzias a tui, est stètiu unu praxeri...e speru de tenni s'ocasioni de si fai bìsita in Sardìnnia! Ciau!
Canali Youtube
Myspace
Facebook
Lèssicu 1.1
(su) TESTADORI: est su chi ddi faint fai sa proa de is ainas poita ca, mancai, est digei de traballu e, duncas, podit torrai scedas bonas po s'amellioramentu de is ordìngius.
(sa) ARRATANTINA: sigomenti chi seu casteddaju mi praxit a umperai custu fueddu po nai "sa bateria", impasi de tenni su fueddu ingresu "su beat".
(su) ASSORTAMENTU: su chi in ingresu est "su cutting", una de is partis chi ddoi funt in is sciorus de is batallas de digei. Tocat a essi bravus meda, poita ca si depint fai melodias, rìtimus, ecc. umperendi duus discus agualis o diferentis e amisturendi totu cun d-unu movimentu lestru in cumbinu cun su crossfader o is curreus (ddoi funt unu sciacumannu de tènnicas).
(su) SCARRÀFIU: su "scratch", su matessi fueddu chi umperat s'italianu. Perou, chi "graffio" in italianu est lègiu deu nau chi "scarràfiu" sonat beni e si podit scriri e nai impari a scratch, comenti a sinònimu. Po su verbu imbecis no mi praxit "scratchai", ca ndi bessit unu casinu cun HAI; duncas nau de umperai sèmpiri "scarrafiai", ca si cumprendit de su tèssiu chi no seus chistionendi de scarrafiai su scraxu.
(su) DISCU PO SU SCRATCH: funt discus specìficus po digei, chi tenint sonus e strutura po organitzai sciorus. In ingresu ddi narant "Battle Breaks", duncas eus a podi nai puru "Discus po batallas"...sèmpiri chi calincunu no cumprendit chi serbint po si strupiai a corpus!
(su) FRUNIMENTU: su "setup", comenti funt organitzadas is ainas de dònnia digei candu sonat in cuncertu o in su stùdiu (craramenti dònniunu tenit preferèntzias diferentis).
(su) MEDA-TRÀCIAS: est un'aina digitali chi podit arregistrai e sonai prus de una tràcia àudio. In italianu ddi narant "multitraccia", in ingresu "multitrack".
(su) TECLAU: "tastera/tastiera" no mi praxit. "Teclau" ndi benit de su spanniolu "teclado"; chi depeus nai su chi in ingresu est "key" e in italianu est "tasto" no cumbenit a ddu tradusi cun "crai" opuru "tastu" ca funt fueddus chi faint pensai a sa crai po aberri e a su tastu (it.: sapore) de is cosas. Duncas est mellu "sa tecla"; su teclau tenit medas teclas.
(sa) MAPA: dònnia aina MIDI (oindii mixer, pratus, ecc. funt agiumai totus MIDI puru) podit arrici e intregai sinnalis MIDI e nosu podeus decidi comenti ddu depint fai (es: "custa tecla alluit sa tràcia, cussu curreu amanniat is àrtus"). Sa mapa est su sceberu de totu is cumandus chi eus sceberau. Eus a podi nai puru "sa mapadura", ma deu prefèrgiu nai "sa mapa", "fai/fatu sa mapa" impasi de "sa mapadura", "mapau". Es: "apu fatu sa mapa de su controlladori".
(su) PANNITZU: una parti specìfica de un'aina, cun teclas, curreus e manaxilis dedicaus. In italianu est "pannello", in ingresu "panel" e in tedescu "paneel". Eus a podi nai "su pannellu" puru.
(sa) ATZA: is curreus de su mixer tenint un'arreguladura po su bolùmini: podeus sceberai chi su sonu depit sparessi a pagu a pagu , opuru chi si depit segai luegus; candu depeus scarrafiai est utilosu meda chi su crossfader "seghit" su sonu beni, est a nai chi "s'atza" (ita.: "taglio", ing.: "cut") siat precisa.
(sa) FIRMESA: computeras e programas podint sèmpiri fai brullas lègias candu seus sonendi! Duncas, prus firmus funt e mellus est!
Pregontus: Dj Nasty
Est cun praxeri mannu chi pongu su primu pregontu in custu blog! Una bella arrexonada cun d-unu amigu digei de sa "scola bècia", giòvunu a s'anàgrafi e bravu meda: "Dj Nasty". Custu piciocu asseminesu est de diora gioghendi apalas de sa consolle, spertu e sperimentadori de mùsica e de tennologia; issu puru (comenti a su scriidori) s'est amachiau po is pratus a s'inghitzu de is annus '90 e s'est fatu connòsci meda in su mundu de s'hip hop de Sardìnnia ma, apustis, at amanniau su fantallu de gènerus musicalis (drum'n'bass, breakbeat, dubstep, ecc.) sighendi a incurai sa passioni manna po su scratch. Oindii, impari a Dj Villain, at cuncordau unu spetàculu àudio-vìdeo chi ddi nàrant "Bilderberg Dj's". Andaus a ligi ita totu s'at contau s'amigu Filippo "Nasty":
1 - SU DIGEI: Saludi o Filippo "Dj Nasty"! Beni beniu in su blog de "Su Digei"!
R - Dj Nasty: "salludi a tui Alex e a tottusu is ligitorisi, seu mera prexau de essi innoi, e speru de aggiurai a fai connoxi custu bellu blog.".
2 - SU DIGEI Duncas, tui puru ses de sa scola bècia e ti praxit a imperai is pratus intamis de is ligidoris de cd. Poita?
R - Dj Nasty: "eya ascurtu musica da gandu femmu pippiu, e tengu is prattusu de candu tenemmu cattordix'annusu (immoi di tengiu trintadusu de annusu...), appu sempri scerau is prattusu po vinili po mera motivazionisi...prima de tottu su fueddu stessu de d.j. stari po giocadori de discusu e no giocadori de "compact disc", pariri una scimprenzia, ma po mei su valori de is fueddusu esti importanti, chini non di toccara discusu, no si ara debbi zerriai dj...quand'appu incummenzau deu, is ligidorisi de cd no fianta ancora collaudausu e non sind'aggatanta, immoi a tottu, deu mi penzu chi su livellu tecnicu e sa comodidari de maneggiai de is liggidori, no esti paragonabbilli a cussa de is prattusi a vinili, poi puru is competizionisi de dj, funti scetti cu is prattusu tradizionallisi, is lettorisi funti troppu automatizzausu, non c'esti sa possibilidari de screcciai, e qandu esti possibili, su sonu è troppu digitali, friru, e cosa pru importanti, cussu chi intediri sa manu, esti una simulazioi de unu movimentu meccanicu chi mancu c'esti, scetti su Numark CDX o cancu attru lettori teinti diarerusu unu prattu girendi, mancai cun is dvs cummenti Serato o Traktor su sonu esti sempri computerizzau, però sa sensazzioi de sa manu è perfetta cummenti unu discu normalli arrisppettu chi preferisci usai cdj...ma non mi praxiri, mi pariri de biri e ascurtai unu impiegau aranti de unu computer chi streccara buttoisi. Mai appa ascuttai una mixtape fattu a cdj, o chi esti, scetti po sa scerta de is canzoni, no po is passaggiusu. E poi po spacciai, seu innamorau de is discusu de candu femmu pippiu, poitta tenemmu e tengiu ancora becciusu giradiscusu portatili e mera discusu 45 giri de is cartoisi "armausu" cummmenti narara nonnu miu.".
3 - SU DIGEI: Ita firmas e genias de pratus ti praxint e/o imperas? E poita?
R - Dj Nasty: "immoi tengiu dusu TTX de sa Numark, e mi parinti su mellusu po su prezzu qui teinti, funti bellusu tostausu, dus brazzusu, derettu o trottu, teinti unu "range" de prusu o mancu 50% bonusu po screcciai, mixai, funtu is pru fottisi de spinta, teinti unu schermu po liggi su percentualli de rotazioi, o su conta battutasa, e attrusa funzioi chi mancu mi serbinti, ma sempri mellu a da tenni che a ndi fai a mancu...poi appu tentu su Vestax PDX 2000 mk2 ottimu ma immoi no du fainti prusu, d'anti cambiau cun su 3000 chi esti puru mellusu, poi tenemmu is 1210 de Technics, bonusu ma antigusu, teinti pagu spinta, pagu "range" e costanta puru troppu...e appu incumminzau cun is Gemini 1800xl chi mancai fianta de plastica, m'anti permittiu de imparai tottu is tecnicasa principallisi. chi tenemmu su dinai mi era a praxi su Vestax "Controller One" (mancai non d'appu mai provau).".
4 - SU DIGEI: Ita pàrrint is ligidoris nous chi tenint unu sciacumannu de cosas (USB, MIDI, ligint is craixeddas de memòria, ecc.)? Ant a pòdiri essi cosa in prus o est totu gatzosa cara meda?
R - Dj Nasty: "mmm cummenti ligitoris mi pariri sprecau a ponni pottasa usb o buttoisi midi in su prattu...ind'unu de is prattusu TTX chi tengu, c'esti sa usb, ma serbiri scetti po registrai in su pc, d'appu provau un otta, ma fazzu prima intrendi in su mixer...po su midi mi praxiri de prusu a usai dusu controlladori a patti (Akai LPD8) chi funti liggerusu, pitticcusu, si porinti ponni impizzusu de su mixer o annui oisi, e mancai battisi is buttonisi, no fanti sattai sa puntina e costanta puru pagu po sa quallidari chi teinti.".
5 - SU DIGEI: Contai-sì calancunu contu spassiosu! Po nai (chena de fai nòminis): t'est incapitau de sonai, mancai in continenti, cun mixer e ligidoris lègius opuru mesu segaus? Comenti as fatu?
R - Dj Nasty: "eheheh in 15 e prus annusu ndi funti cappitarasa...de mixers chi cun sa basca si sturanta, o prattussu cun su brazzu tottu trottu o segau e accomodau a scotch...crossfader chi non serranta su canalli...m'è cappittau de sonai proendi a sutt' e s'acqua con dus picciocasa chi mi tenianta su paracculu...fiba de currenti chi passanta in mesu de su crossfader...pigai sa currenti tocchendi sa fiba de massa...genti imbriaga chi poniri is manusu in su discu penzendi de essi Q-Bert...i è stettiu bonu po imparai a mi salvai (e fai spassiai sa genti) in d'ognia situazioni. sia sonendi o in sa vida de d'ogna dì, ma pozzu nai de m'essi sempri spassiau mancai non fiara tottu perfettu.".
6 - SU DIGEI: Asuba de su mixer: ita firmas e genias ti praxint e poita?
R - Dj Nasty: "immoi seu usendi su Rane TTM-57, chi mi pariri su mellusu po dus canallisi, bellu crossfader, bell' equalizzadori, bocciri is frequenziasa, cancu buttoni midi po commandai su dvs, e principalmenti esti diaderusu"affidabbili". No pozzu nai su propriu de su "Mackie d.2 pro" chi tenemmu primma...teniara unu de is crossfader prus bellusu chi appu mai toccau, ma teniara cancu problema de proggettazzioi, e su tresi chi mi funti passau ne i manusu, m'anti donau tottusu problemasa...puru quandu femmu sonendi in localisi...poi appu tentu su classicu Vestax pmc 06 su pmc 05 e unu scantu de mixer de sa gemini po imparai...da su pmx 02 a su 25 e puru cancu attru chi mi seu scaresciu su nomini precisu, ma fianta cummenti is tassasa "piga e fuia", doppemmu cambiai su crossfader d'ognia du mesisi...non mi pozzu scaresci de cummenti appu imparau sa tecnica de su cavunu (crab) in su crossfader de su preascurtu...tenemmu i dirusu cun tresi bollasa, una po d'ognia diru...e s'incazzu po su dabori chi non mi fariara continuai s'allenamentu! ma sa soddisfazzioi fiara manna diaderusu!".
7 - SU DIGEI: De digei bèciu apu apubau ca imoi totus imperant efetus "a bocidura" (totus agualis), strupiendi-ndi tropu is cantzonis e strobendi sa genti chi baddant. Tengu arraxoni?
R - Dj Nasty: "deu puru penzu su propriu, is effettusu funti bellusu chi arricchisciri sa canzoi, i esti usau pò s'esprimmi, no mi praxiri chi esti scetti po cubberri is "cuaddusu"...deu immoi tengiu settau su filtru passabanda attusu e basciusu, e su repetitori o su delay, non mi praxinti su phaser o is filtrusu tipo apparecchiu de gherra...troppu "opprimenti" poi mi praxinti mera (mancai no funti filtrusu..) is funzionisi de loop/loop roll e is cue, perou torru a du nai, no toccara du usai a boccidura, mi praxiri scetti qui sa canzoi si prestara o po fai unu passaggiu chi soniri armonicamenti.".
8 - SU DIGEI: Torrendi a is pratus: ita mantenidura si depit fai?
R - Dj Nasty: "sa minima...bogai su pruiniri sempri, controllai tottusu is contattusu, mancai unu stiddiu de ollu in stampu annui girara su prattu, ma giustu un otta d'ognia motti e papa (chi po mei esti puru ua cosa de festeggiai); poi bhò teniri abbisongiu pru su mixer de controllai chi siara tottu bellu pulliu, olliau annui si movvinti is buttonisi de is vollumisi e principalmenti su crossfader...in su TTM-57 d'appu acconciau boghendi sa "molla" chi ci fiara aintru e curriri mera mellusu".
9 - SU DIGEI: Curiosidadi mia: as imperau mai su Numark CDX? Chi eja, ita ti-ndi pàrrit? Ti-ddu pregontu ca est s'ùnicu ligidori chi apu tentu (e bèndiu de diora), pruschetotu ca funtzionat comenti a unu pratu chena de puntina.
R - Dj Nasty: "eccu, mancai d'appu toccau giustu ua dì, mi pariri s'unicu ligidori chi si poriri permitti de usai a su postu de unu prattu normalli, su scracth esti praticamenti perfettu, su logu de ponni is manusu esti mannu a su propriu de unu giradiscusu, sa sensazioi esti giai giai sa propria. Ma mancai chi poremmu scerai, mi era a praxi de prusu sa genia chi teniri su discu tostau aintru, mò no sciu esattamenti qanta memoria teniri, perou sempri mellu chi murigai compact disc chi si seganta cumment'e nudda e funti sempri prontusu a fai ponni multasa de is puncionisi de sa S.I.A.E. ...".
10 - SU DIGEI: Ita programa DVS imperas? Poita? Nd'as imperau àterus puru? Ita parriant?
R - Dj Nasty: "de u annu a immoi seu passau a su Serato Scratch Live (de candu mi seu pigau su TTM-57) deppu nai chi tenemmu cancu penzammentu leggiu prima de du pigai, poitta appu sempri murigau traktor, chi funzionara puru chi no teinisi sa scheda audio, e innoi in Europa esti su pru usau, ma doppu chi c'appu sonau unu paghiteddu, m'è praxiu mera pru de Traktor...prima de tottu esti mera affidabbili, su programma non si serrara mai, mancai bogu sa fiba usb o bogu su disco tostau, no arrichiediri mera ram de su pc, esti faccili de programmai su MIDI, s'"interfaccia" è bella manna e faccilli de liggi, teiri mera pru funzionisi de Traktor, is effettusu sonanta mellusu e non si pappanta su sonu, teiri pru possibilitari (30 o prusu) e tottusu si ponti cambiai a piacimentu po is valorisi, poi sa cosa chi Traktor propriu d'ammancara è chi is effettusu cummenti su delay, si poriri ponni doppu de essi passau de su crossfader...e po su scracth custu esti fondammentalli...poi ancora, Traktor ti fari pagai d'ogna aggiornamentu, Serato funti grattisi e attra bella cosa esti sa funzioni de su scretch video chi Traktor ancora no teniri...comunquasa ormai funti tott'e dusu bonusu e parinti sempri prusu uguallisi puru de cabori...appu provau puru Virtual DJ/Numark Cue e puru su Torq, ma mi parinti chi deppinti ancora cresci prima de du su pori ponni a livellu de Traktor o SSL, comunquasa deu mi penzu chi no esti importanti su strumentu quantu is ideasa e sa conca de chi sonara.".
11 - SU DIGEI: Gràtzias meda e a si biri luegus in sa consolle torra!
R - Dj Nasty: "graziasa a tui Alex, e su ottimu blog chi ses portendi aranti (e mi pariri puru su pru compettenti chi si poriri agattai in Itallia), mi auguru chi ara a cresci sempri de prusu e mancai su sforzu de liggi in limba, sempri pru genti t'ara a sighii".
BIO E CUNTATUS: "Mi zerriu Villippu,o nasty artisticcamenti, sonu cummenti dj de su 93, de s'hiphop a sa drumbass passendi po is breakbeat e sa dubstep. Appu sonau in mera localisi e discotecasa de sa Sardinia, de su Kilton a su K2, de is principallisi localisi de Casteddu sinzasa a sa Costa Smeralda, e puru cancua bessira afforasa de s'isola; appu sonau con mera artistasa de sa scena hiphop, e mera dj e sonadorisi. Mi praxiri d'ognia tippu de musica chi no siara commercialli e immoi seu sonendi impari a Dj Villian cun su nommini de "Bildeberg Dj's" e pottausu unu spettacculu de musica e video. Seu preparendi unu situ uffizialli po ponni tottusu is registrazzionisi e collaborazzionisi chi appu fattu. Po immoi tengiu dusu canallisi principallisi e funti:
Chi cancunu mi olliri contattai sa cascitta de littera esti: nastynasty@tiscali.it.p.s. "grafia de s'autori".

robotstxt: allowed

filter: keep


text:
Litaniae Sancti Ioseph
Kyrie, eleison. Christe, eleison.
Kyrie, eleison.
Christe, audi nos. Christe, exaudi nos.
Pater de caelis, Deus, miserere nobis.
Fili, Redemptor mundi, Deus, miserere nobis.
Spiritus Sancte Deus, miserere nobis.
Sancta Trintitas, unus Deus, miserere nobis.
Sancta Maria, ora pro nobis.
Sancte Ioseph, ora pro nobis.
Proles David inclyta, ora pro nobis.
Lumen Patiracharum, ora pro nobis.
Dei Genetricis Sponse, ora pro nobis.
Custos pudice Virginis, ora pro nobis.
Filii Dei nutricie, ora pro nobis.
Christi defensor sedule, ora pro nobis.
Almae Familae praeses, ora pro nobis.
Ioseph iustissime, ora pro nobis.
Ioseph castissime, ora pro nobis.
Ioseph prudentissime, ora pro nobis.
Ioseph fortissime, ora pro nobis.
Ioseph obedientissime, ora pro nobis.
Ioseph fidelissime, ora pro nobis.
Speculum patientiae, ora pro nobis.
Amator paupertatis, ora pro nobis.
Exemplar opificum, ora pro nobis.
Domesticae vitae decus, ora pro nobis.
Custos virginum, ora pro nobis.
Familiarum columen, ora pro nobis.
Solatium miserorum, ora pro nobis.
Spes aegrotantium, ora pro nobis.
Patrone morientium, ora pro nobis.
Terror daemonum, ora pro nobis.
Protector sanctae Ecclesiae, ora pro nobis.
Agnus Dei, qui tollis peccata mundi, parce nobis, Domine.
Agnus Dei, qui tollis peccata mundi, exaudi nobis, Domine.
Agnus Dei, qui tollis peccata mundi, miserere nobis.
V. Constituit eum dominum domus suae.
R. Et principem omnis possesionis suae.
Oremus:
Deus, qui in ineffabili providentia beatum Ioseph sanctissimae Genetricis tuae Sponsum eligere dignatus es; praesta, quaesumus; ut quem protectorem veneramur in terris, intercessorem habere mereamur in caelis: Qui vivis et regnas in saecula saeculorum. Amen.


text:
Matzines de Astronomia.
Astronomy Picture of the day (APOD) est unu bellu situ manigiadu dae sa NASA. Dae su 16 de Làmpadas de su 1995 presentat cada die una matzine noa de astronòmia. Est una bella regorta de matzines ognuna cun una ispiegatzione a fatu. A mie piaghet tantu chi est diventada sa pagina de abertura su navigatore Internet meu. Duncas ogni die chi intro in Internet agato una matzine noa de poder mirare. Sas matzines sunt un’aina fundamentale pro sa chirca iscientìfica, ma ant finas unu baloria artistica de non pagu contu. Est bellu a las bider, est bellu a ischire comente las ant fatas ed est bellu tennere carchi informatzione in prus supra de su chi b’est imprentadu. Ispero chi in chie leghet nascat unu pagu de sa curiosidade chi animat chie faghet sa chirca a supra de sa Natura, e de sa maravigia chi pagat de su traballu anneosu e ripetitivu chi meda bortas tocat a fagher pro otenner resurtados.
Ogni matzine est presentada cun s’ispiegatzione a suta. Si punghides sa matzine la potides bìdere in arta resolutzione (faghìdelu ca nde balet sa pena a beru). Sos ateros collegamentos in s’ispiegatzione sunt sos matessi de sa versione in inglesu.
Una Fògia Astragada e Sos Istentales
Credit & Copyright: Masahiro Miyasaka
Ispiegatzione: Onni tantu si podet dare a su chelu de note unu tocu de arte. Tentu in Giappone in primos de mese, custu chelu, chi paret pintadu, est istadu fotografadu in palas de una fògia astragada, chi paret pintada su pròpriu. Sos balliores de s’astragu supra sa fògia istorchent sos isteddos chi illugheschent in s’irfundu. B’at cherfidu 48 secundos de esposidura in grandangulu pro nche tennere custu chelu. A manca de totu, unu pagu difìtzile de agatare, cumparit sa riga de una metèora. A suta, a manu dereta de sa metèora, in mesus de sos fundos, b’est sa riga longa e lughente de un’aparèchiu. S’isteddu chi lughet de prus de sos ateros, a manca, est s’Isteddu de Boinargios* (Sìriu, “sa framante” in arabu), de sa costellatzione Canis Major (cane majore). Est s’isteddu prus lughente chi si podat bidere in chelu. Su grupu de isteddos a manu dereta de su Boinargiu est Sos Istentales (Orione). Si podent bider pretzisos sos tres isteddos chi formant su chintale. S’isteddu ruju in sa pala de su catziadore Orione est Betelgeuse (in arabu “sa pala de su zigante”). Su pee mancosu , Rigel (in arabu “su pede”), est unu isteddu biaidu. Movende galu a manu destra si bidet unu rucru de isteddos lughentes e biaidos. Custu est su Budrone (Pleiades), unu ammassu abertu (open cluster) formadu dae prus de 1000 isteddos. Ma si nde resessint a distingher unos sete, chi ant su nùmene de sas sete sorres de sa mitologia. Su Budrone est in sa costellatzione de su Trau e sa lughèntzia in colore biaidu est dada dae sa reflessione de sa lughe de sos isteddos in una nebulosa de gassu. Finas in su chelos nostros podent esser tentas fotografias similares de Sos Istentales, fintzas si tocat a ognunu a agatare sa fògia de bi ponnere dae in antis.
*Custa identificatzione de Sìriu cun s’Isteddu de sos Boinàrgios no est segura. Pro Mialinu Pira in “Sardegna tra due lingue” est su pianeta Vènere, chi si narat puru Isteddu de Arbèschida (Obrexi). Ma àteras fontes faghent pessare chi b’apat confusione intre sos duos:
- http://www.artifara.unito.it/Nuova%20serie/Artifara-n–7-/Monographica/default.aspx?oid=87&oalias=
- http://www.iac.es/project/arqueoastronomia/
Si carcunu podet agiuare a acrarare sa chistione mi fagat ischire.
Su bannu de sa Nasa de su 15.11.2010
Gianteris, sa NASA est istada mentovada in sos giornales pro una cunferèntzia de imprenta. Datu chii una paia de pessones m’ant dimmannatu de ite si fiat arrejonande e datu chi sos giornalistas tratant custos argumentos chene bi dare cara meda, bos conto inoche ite est sutzessu. Sa prima cosa de nàrrere est chi mancu custa borta b’intrant sos omineddos birdes e nemmancu su 2012.
Una tropa de astronomos, usanne sas osservatziones de sos satellites chi amus in orbita, sunt cumbintos de àer iscobertu su Stampu Nieddu prus giovanu infra de cussos acanta de nois. Custu Stampu Nieddu diat àere solu 30 annos. Pro sos tempos cosmicos est a nàrrer chi est apenas nàschitu. S’importàntzia de custa iscuberta est in su fattu chi nos diat permitere, pro sa prima borta, de istudiare custos ogetos tzelestes in sa pitzinnia issoro.
Ma comente fachimus a nne ischire su etu?
In su 1979, un’astronomu diletante (un astrofilu), at iscubertu unu puntu de luche nobu in una galàssia acanta a sa nostra, sa M100. Sas osservatziones ant cunfirmadu chi custa luche beniat dae su tzoccu de un’isteddu de, a su nessi, 20 bortas sa massa de su Sole: su chi si narat una supernova. A custa supernova ant datu su nùmene SN 1979C. Sos isteddos de massa gai manna sunt fattos che una conca de chibudda, chin tantas pitzas de diferente compositzione. In su coro de sa chibudda est brujanne su carburante chi li dat su forza de mantennere sa materia a bugliu contra a sa gravitate sua matessi. In custa manera s’isteddu si reghet e sichit a lucheschere. Canno custu carburante finit, totu s’istruttura nche falat a botu supra de su tzentru. Su corfu est tantu repente chi partit unu tzoccu gai mannu chi nche butat a foras belle e totu sa materia. Custa est sa chi si narat esplosione supernova, e est in gradu pro pacu tempus de luchere cantu una galassia de miliardos de isteddos. A pustis de su tzocu restat su coro de sa chibudda, fattu su prus de ferru. Est chene carburante de brujare e no at prus sa forza de mantennere su pesus suo, duncas collassat. Riduinne sa mànnaria sua de prus de mille bortas diventat su chi si narat un ogetu cumpatu. Est a nàrrer un ogetu chi at sa mànnaria meda minore cumparata a sa massa. Un’isteddu de neutrones est un’ogetu de massa una borta e mesu su Sole e unu raju de 20 km. Unu Stampu Nieddu at una massa de paritzos soles e una mànnaria de paia de km. A cunfrontu su Sole at una mannaria de 1 milione e mesu de km. Su Stampu Nieddu est tantu compattu chi sa gravitate sua resessit a trampare intro totu chi bi rughet a intro, chene possibilitate de nch’essire. Nemmamcu sa luche chin sa lestresa sua resessit a fughire. Duncas si cumprennet dae ube benit su numene suo, est un’ogetu chi non bogat lughe, duncas est nieddu.
Sa SN 1979C, in sa galassia M100, resurtat belle e 50 miliones de annos-luche dae sa Terra. E como giae ischimus chi est in su bichinatu. Datze cara, chi s’isteddu est tzoccatu 50 miliones de annos a oje e sa luche sua est arrivata a nois in su 1979. Duncas su chi bidimus como est su chi est sa luche chi est arribanne a pustis de 30 annos. Inie sunt giae colatos 50 miliones de annos e nessune ischit ite b’est capitanne como. L’amus a ischire tra 50 miliones de annos, semper chi b’essemas galu. In sa matzine inoche sutta si bidet sa galassia M100 in totu sa bellesa sua e cun sa fritza in bassu est asintzata sa positzione de sa supernova SN 1979c:
Credits: X-ray: NASA/CXC/SAO/D.Patnaude et al, Optical: ESO/VLT, Infrared: NASA/JPL/Caltech
Sas osservatziones de sos satellites pro sos rajos X (Chandra, Swift, XMM-Newton e ROSAT) ant acatadu una mitza de rajos X, in su matessi logu de sa supernova 1979C. Su lucore est abarratu costante dae su 1995 a su 2007. Ma si inie b’at unu Stampu Nieddu, chi non si diat bidere, tanno ite est luchenne?
Su chi si pessat siat capitanne est chi s’ogetu cumpatu (Istampu Nieddu o Isteddu de Neutrones) si sia ingullinne materia. Custa materia potet arrivare dae su gassu restadu a pustis de sa supernova o dae unu isteddu cumpantzu. Ponimus chi su sistema de partèntzia siat binariu, est nàrrer formatu dae duos isteddos orbitanne unu a inghiriu de s’ateru. A pustis chi su primu tzocat e naschit s’ogetu compatu, sa fortza gravitate de custu est tantu manna chi nche furat sa materia su cumpantzu e si narat chi est accrschenne. Finas si s’isteddu fiat a sola, su restu de sa supernova potet èsser attiratu dae sa gravitate e torrare a secus, imbetze de fughire. Sa materia prima de rugher a supra de s’ogetu cumpatu fachet tantos tziros, ca prima debet pèrdere su momentu angulare, semper prus astrintos. Si format su chi si narat discu de accreschimentu. In s’interis chi sa materia tzirat si caentat, ca istat fricanne chin s’atera materia de su discu. Sa temperatura arribat a èsser tantu arta chi su discu comintzat a luchescher de mente sua e in sa parte prus interna, e prus caente, apenas prima de rugher in su Istampu Nieddu, bogat sos rajos X chi nois potimus osservare cun sos satellites chi amus in orbita.
Custa est sa prima occasione chi amus de osservare sa formatzione de unu Istampu Nieddu a pustis de su collassu de su coro de un’isteddu. Una cosa chi s’est semper pessata possibile ma mai poita bidere dae gai a curtzu. B’ant cherrer annos pro cumprennere su tipu de ogetu chi est a su tzentru de cust’emissione.
In custu video si bidet unu resumu de totu sa chistione
Su bannu de sa NASA est in http://www.nasa.gov/mission_pages/chandra/news/H-10-299.html


text:
Bčrtulu Porcheddu est nŕschidu in Ossi (SS) 55 annos a oe. Laureadu peri sa Facultade de Iscičntzias Polěticas de s’Universidade de sos Istůdios de Tŕtari, est ispetzializadu in “Istůdios Sardos” peri s’Universidade de sos Istůdios de Casteddu e in “Formadore de Limba e Cultura Sarda” peri s’Universidade de sos Istůdios de Tŕtari.
Dotzente a cuntratu de “Laboratňriu de Limba Sarda” peri s’Universidade de sos Istůdios de Casteddu, at insinnadu Limba Sarda a sos insinnantes de diversas iscolas e istitutos.
Dae su 2008 ghiat sa revista culturale a carŕtere iscientěficu de limba e cultura sarda “Logosardigna” e dae su 2012 a su 2014 est istadu membru de s’Osservatňriu Regionale pro sa Limba Sarda.
At publicadu paritzos artěculos in diversas revistas e unas cantas monografias chi si elencant inoghe suta:
Storia di Ossi e del suo Territorio, Sassari, Chiarella, 1997.
Santu Antine: storia, leggenda e sagra, Sassari, Edes, 1999.
I Barracelli. Fondazione e legislazione, Sassari, Edes, 2004.
La lingua della Carta de Logu, Sassari, Logosardigna, 2011.
Sa Grammŕtica de sa Limba Sarda Comuna, Sassari, Logosardigna, 2012.
Indagine socio-linguistica sulla lingua sarda nelle parrocchie della provincia di Sassari, Sassari, Logosardigna, 2012.
I documenti inediti dell’Ospedale di Santa Croce di Sassari. Una societŕ multilingue, Sassari, Logosardigna, 2012.
L’origine del nome dei Longobardi, Sassari, Logosardigna, 2015.


text:
Muru de Berlino
Su muru de Berilinu fiat una barrera fraigada moende cun su 13 de austu de su 1961, chi aiat partzidu sa tzitade de Berilinu in Alemània in duas tzitades distintas cun su numene estu e uestu.
Sa barrera incruiat turres de bàrdia cullocadas a longu de muros mannos de betone, chi furriaiant a inghìriu de un’arzola ampra (cunnota posteriormente comente sa fasca de sa morte), sa cale cunteniat trintzeramentos contrabeìculos, letos de fachiru e àteras defesas.
Su Brocu Orientale aiat atrogadu chi su muru fiat istadu pesadu pro protegher sa pobuladura sua dae elementos fassistas chi cunspiraiant pro impeigher a sa "boluntade de su pòbulos” de fraigare un’Istadu sotzialista in s’Alemània de s’Estu. In sa pràtiga, su muru serviat a impeigher sas fuas massivas chi aiant marcadu sa RDA e sos àteros paìsos de su brocu orientale comunista in tempus de sa segunda pustisgherra.
Su muru de Berilinu fiat mutidu ufissiarmente su “baluarte de proteghidura contrafassista” dae sas autoridades de sa RDA, sas cales representaiant chi s’Alemània de s’Uestu probianu no èsseret istada galu denatzifigada cumpretamente. Su cussizu comunale de Berilinu Uestu, dae bandas suas, lu definiat su “muru de sa birgonza” e cundennaiat sas restringhiduras a sa liberdade de moimentu pratigadas in s’estu. Paris cun sa làcana interna interalemanna meda prus longa, chi demarcaiat sa frontera intre s’Alemània de s’Uestu e sa de s’Estu, nche fiat cròmpidu a simbolizare su “telone de ferru” chi aiat separadu s’Europa de s’Uestu e su brocu orientale in tempus de sa gherra frita.
Istòria[modìfica | edit source]
In antis de sa fraigadura de su muru de Berilinu, tres milliones e mesu de alemannos orientales aiant istransidu sas restringhiduras a s’emigradura e aiant dassadu sa RDA, medas de issos rugrende sa làcana dae Berilinu Estu e Berilinu Uestu, dae ue podiant sighire biazu chirru a s’abarru de s’Alemània de s’Uestu e àteros paìsos de s’Europa ponentesa. Intre su 1961 e su 1989, su muru aiat impeìdu belle dessintotu s’emigradura narada. In su barigare de cussu tempus, unas 5.000 pessones aiant proadu a si nche fuìre addae de su muru, e unas 600 de issas fiant perèssidas in su tentativu.
In su 1989, una filera de mudamentos polìtigos raighinales fiat acontèssida in su brocu orientale, assotziada a sa liberalizadura de sos sistemas totalidàrios de su brocu naradu e s’erosione de su podere polìtigu in sos gubernos pro-sobiètigos de sa Polònia e de s’Ungheria probianas.
A pustis de diferentes chidas de subuzu tzivile, su gubernu alemannu-orientale aiant annuntziadu, su 9 de santandria de 1989, chi totu sos nassionales RDA podiant bisitare Berilinu Uestu e s’Alemània Otzidentale. Turmas de alemannos-orientales aiant rugradu su muru e si fiant apiligados a subra suo, imitados dae alemannos-otzidentales a s’àtera ala in un’atmosfera festadora. In tempus de sas chidas posterores, unu pùbrigu eufòrigu e cassadores de amentighetes aiant dogadu partes de su muru; prus a tardu, su gubernu aiat impreadu echipamentu industriale cun laser pro remoer su prus de s’abarru.
Su muru fìsigu in sese fiat istadu destruìdu belle a sa cumpreta in su 1990. Sa ruta de su muru de Berilinu aiat isbagantadu su caminu a sa reunifigadura alemanna, chi aiat tentu logu in manera ufissiale su 3 de santugaìne de 1990.


text:
DMC World Final 2014: is arresultaus
Scioru clàssicu de ses minutus:
Bincidori: Mr Switch (UK)
Segundu: DJ I-Dee (USA)
Su de tres: DJ Vekked (Canada)
Unu contras a s'àteru (Battle For Supremacy):
Bincidori: Image From The Wood (USA)
Segundu: DJ Vekked (Canada)
Batalle de is trumas (Team Championships):
Bincidoris: 9 O'Clock (France)
Sa DMC at giai publicau in sa pagina ofitziali Youtube cosa sua su vìdiu de su scioru bincidori de Mr Switch. E ita nai? Sa pròpiu cosa chi emu scritu candu, in su 2012, iat bintu su giaponesu Dj Izoh: ma diaderus? Scioru lestru, tènnicu e spetaculari ma, a parrimentu miu, pibigosu. Mr Switch est unu grandu digei inglesu, no seu narendi chi no est bonu o chi no si merescit custu prèmiu (po musicalidadi est unu de is chi prefèrgiu), ma custa borta no m'est agradau meda. Apu lìgiu chi genti chi ant biu a totu sa batalla nant chi depiat binci I-Dee ma, finsas a candu sa DMC no at a publicai totu is àterus vìdius, no fait a tenni una bidea pretzisa. Abetaus agiorronamentus.
No ddoi funt ancora trackbacks.


text:
giovedì 11 marzo 2010
Vincenzo Porru e la lingua sarda: “Dall’analisi filologica alla necessità di una sua più ampia valorizzazione”
Villanovafranca, Museo Civico, 24 maggio 2008, h. 17,00.
MAURIZIO VIRDIS
Su de avvalorai sa lingua (sa lingua sarda po su chi s’interessat a nosu) est sempri una pregunta chi dognunu si ponit e chi est diffìcli a dhi donai una respusta, una sceda precisa. Si narat medas bortas chi sa lingua est s’identidadi de unu pòpulu, de una natzioni, de una cultura. Eja, podit andai beni puru: perou toccat a pentzai cun cuntivìggiu bonu itta bolit nai custu binòmiu ‘lingua – identdadi’. Giai sa paràula e su cuncettu de identidadi est carchi cosa chi no est fàcili a definiri, ca s’identidadi no est una cosa tèttera e cìrdina, ma imbècias est una cosa prus modhitza, est carchi cosa chi càmbiat e chi s’indullit a dogna situatzioni chi mudat, est carchi cosa chi si fràigat dì appusti dì, e chi andat fraigada arregollendi materiali de manera chi mudant is tempus, is pensus, s’istoria: s’identidadi est prus su fràigu de sa domu chi no sa domu giai fraigada, est s’istòria de nosu (de nosu cummenti personas singularis e cummenti soggettu collettivu) est s’istòria, nau, chi si contaus a nosu etottu, circhendinci unu sentidu e unu balori, unu significau: cun sa punna de dh’interpretai custa istòria.
Si est aicci toccat a pensai fendu a proas. Est deddiora immoi su tempus candu si pensàt de manera deretta e sintzilla chi s’dentidadi de una natzioni fessit arrimada pruscatottu in sa lingua sua; ma immoi scieus puru chi cust’idea est issa etottu una costrutzioni istòrica chi s’est cumintzada a fai a metadi de su Settixentus e chi s’est affortziada in s’Ottixentus e in sa prima parti de so Noixentus. Ma innanti no fiat stèttiu aicci, no in su mediuevu, no in s’edadi de su Rinascimentu e in su Sescentus. Sa lingua cummenti identidadi no est unu fattu chi si potzat nai ‘metafìsicu’ o ‘apodìtticu’, ma est stèttiu unu scèberu culturali de s’istòria, e de s’istòria de sa modernidadi, accappiada strinta a cussu fattu chi si narat laicizazioni de sa cultura, sa lingua cummenti identidadi, in tottu custu, at pigau meda de su logu chi innanti teniat sa religioni, sa devotzioni a su santu de sa bidha o de su rennu, s’est posta in su logu innoi innanti ’nci fiat sa fidelidadi a su rei o a su sennori feudali.
Nadu custu, no est chi deu bolla nai chi sa lingua no est de importu meda po sa chistioni de s’identidadi, ma toccat a dha pentzai cun sentidu de oi, de una modenidadi prus modhi, post-moderna s’iat podi nai puru. Sinono s’arriscu est cussu de fai de sa lingua una pandela sbuida, mancai a colori spramau ma chene sustàntzia bera, casi casi su chi s’iat nai unu ‘fetìccio’. E d’àttera banda scieus e beni puru chi dhoi at pòpulos chi tenint sa lingua insoru, chi ’ndi tenint appentu meda e no ’nci ollint renuntziai, perou chi dha maniggiant che unu trasti antigu e bellu, ma arrimau scarèsciu ind unu furrungoni de domu, una lingua chi infinis e in fattus no imperant e no chistionant prus; e dhoi at puru gentis chi fuedhant una lingua, unu dialettu, unu linguaggiu tottu suu, ma chi no si ponint nemmancu peruna chistioni o problema de identidadi: aicci est e aicci sighint.
Sa lingua no deppit e no podit essi unu fattu meru de differentziatzioni, una manera e una pandela po essi a dogna costu diversus de is attrus: iat essi una tontesa o una simpresa de pippius. E insandus provaus a dhas circai is arrexonis po deppi avvalorai sa lingua sarda. Prima ’e tottu creu chi custas arrexonis siant postas in sa semàntica tenta in consideru e in sentidu prenu e crompiu. Infattis dogna lingua pratzit s’univesu e su continuum de tottu su chi podit essi significau (l’univeso del significabile) a manera sua pròpia e a gèniu suu, chene currispondèntzia cun nisciuna attra lingua. No est cosa de pagu custa, mancai no pargiat de manera deretta. Infattis custa pratzidura a gèniu suu de su significabili, de s’universu de su significau bolit nai una mirada pròpia appitzu ’e su mundu, un’attra manera de dhu scumponni e de dhu torrai a cumponni su mundu, un’attra manera de dhu maneggiai e de dhu tenni a contu suu. Unu mundu chi s’acciungit a un’attru ponendisì a su costau de issu chene dhu fai sparessi. Scieus tottus cali difficurtadi ’nci siat a furriai paraulas o allegas de una lingua a un’attra, scieus tottus chi dogna traduttori est unu traidori; scieus chi unu fuedhu no sempri tenit s’uguali currispundenti giustu giustu ind un’attra lingua. Ma custa traitoria podit essi bortada in fattu bonu e positivu si scieus is duas linguas ambuduas; sa traitoria dhoi at scetti si no connosceus sa lingua de aundi s’est tradusendi ma scetti cussa de sa tradutzioni e si si fidaus de su tradusidori/traidori. E scieus beni fintzas chi sa scera de is sinonimus de una lingua no s’aggualat a sa scera de un’attra lingua e chi dogna lingua tenit su contu suu de isceras e mancai de is ischissuras de sinonimus cosa sua. Insandus, maniggendi duas linguas, est cummenti de ai trassau andalas diversas in sa pròpia cussòrgia: sa cussòrgia est sempiri cudha, ma passendinci po andalas diversas, podeus biri e si podeus accattai de cosas diversas chi in àtteru modu no iaus a biri.
E tottu custu chene contai de is imprentas vocalis pròpias e pretzipas de una lingua, is arretumbus chi ’nci funti aintru sonus e significaus e de tottu is giogus chi si podint fai imperendi custas corrispondèntzias. E chene contai ancora s’architettura morfològica pròpria de una lingua.
Creu chi custa siat s’arrexoni principali de si deppi pigai incuru e pedinu de una lingua menatzada de sparessi, de dha deppi cussiderai una sienda culturali de cabbali, e mannu puru.
Ma toccat a bi puru itta di olleus fai de una lingua. A nai scetti de dh’olli sarvai bolit nai pagu, ancora. A dha sarvai poitta?, po ’ndi fai itta? Is arrespustas chi si podint torrai a custas dimandas podint essi prus de una. ’Nci podit essi chini dh’iat bolli posta a su pròpriu pari de is linguas prus mannas e de importu prus antigu e isperimentau, litterariu, a su pròpriu pari de una lingua ufficiali; e a dha imperai po dogna bisongiu chi una lingua potzat cuberri, ca scetti deaicci sa lingua podit mattuccai. Ma ’nci podit essi puru chini dha ollit cunservai scetti po s’aregodu de unu tempus passau chi si bolit sighiri a mantenni, insomma chini dha bolit po mantenni relatzionis mancai de medida pitticca, ma chi, in su pròpiu tempus, stringint alliòngius importantis de amighèntzia, de istima e de affettu, de solidariedadi aintru de una comuna, de una bidha, de una cussòrgia. Nadu de manera prus sapia, is chi pensant aicci iant bolli abarrai in sa chi si narat situatzioni de ‘diglossia’, innoi linguas e codixis linguisticus diversus serbint po funtzionis diversas, una lingua est sa lingua ufficiali e pròpia de materias prus artas e imparadas, e s’attra lingua est sa lingua familairi: e est custu chi interessat pruscatottu a chi pensat deaicci, ca po issu sa sardidadi est totta in sa familiaridadi e in sa familiaridadi scetti s’arreconnoscit comment’e sardu, e si s’islàccanat de ingunis sa sardidadi e sa lingua sarda no est prus issa, e duncas no dh’interessat prus.
No bollu nai nudha appitzu de custu, dognunu de custus scioberus podint tenni sensu e arrexoni, si dhus pigaus po sei e po su chi funti. Funti ambuduas ideas e assentus de pensai ambus lìcitus e leggìttimus e chi tenint derettu de ’nci essi e d’esìstiri. E mancai s’iat deppi porrogai sa popolatzioni po sciri cali cosa siat sa chi po issa andit mellus, e duncas cali polìtica culturali e linguìstica s’iat deppi isterri e sighiri.
Si deppu nai su pensamentu miu perou, deu m’ia ponni a mesu trettu de custus assentus. Sa lingua prima ’e totu andat fuedhada, e fuedhada a fittianu, deppit essi su mèdiu d’espressai sa vida, is sentidus, su coru e s’arrexonu de dogna dì, de s’esitèntzia sintzilla e pràtica: ca sinono sa lingua abarrat una cosa allena e istesiada. Ma custu, a contu miu, no podit abbastai, poitta ca a dha lassasi deaicci iscappa sa lingua, issa si ’nci andat affainu chene càstiu e chene contivìggiu. De custa manera sa lingua iat abarrai parada a s’arriscu de ammesturai su binu suu cun acqua allena, de perdi su chi est su pertzipu suu; cumintzendu de cussu fenòmenu chi seus biendi oi in dì e chie est cussu de sa ‘rilessificatzioni’: est a nai cussu fenòmenu de portai inintru de sa sienda lessicali sarda peràulas e espessadas pari pari de s’italianu. No seu nendi chi bisòngiat essi ‘puristas’, ma si s’arrexoni principali de chistiri e agguardai una lingua est cussa chi appu giai nau innanti, cussa de sa pratzidura ispeciali de is significaus in s’ispàtziu mannu ma chene fromma de su chi podit essi significau, insandus su de parai troppu sa lingua a fronti de su chi dh’est allenu, iat podi bolli nai de arrui in s’arriscu de dhi fai perdi custa propiedadi sua e de s’agattai nosus istràngius, mancai fuedhendi sa lingua nostra, e intregaus a unu mundu de pensamentu allenu. No bisòngiat a tenni nisciunu ispantu e nisciuna timoria a si cuffrontai cun attras linguas e a ’ndi pigai su chi nos’abbisòngiat: ma custu andat fattu cun spìritu de autonomia e de cuscèntzia de su chi seus fendi; e si si ’ndi pigaus fuedhus de attras linguas si ’ndi deppeus sappiri de su chi seus fendi, e dhus deppeus assentai custus fuedhus istrangius in su logu affattenti poitta ca scieus chi est pretzisu a dhus pigai a imprestitu; ma custus imprestitus e no deppint essi mai una mera cuncambia chi ’ndi bogat sa paràula sarda e ’nci ponit s’istràngia in logu de cussa, chi diaicci custa paràula sarda andat iscarescia e dha perdeus, perdendi un’arroghedhedhu de s’universu nostru.
E insandus, nadu custu, deu creu chi bisongiat a tenni appentu a sa lingua e a si ’ndi pigai incuru po dha mantenni biva e sìnchera. E is maneras podint essi medas. De cudhas prus sappìas e dottas a cudhas prus de giogu o de impreu comuni e fittianu. Su chi est a nai a dhi donai visibilidadi in prus de unu logu e in campuras medas; est a nai a dhi cresci is occasionis de impreu e de dhi ammanniai is campuras de impreu prus de cudhas chi tenit e chi at tentu fintzas a immoi. Deu creu ancora chi assimas ind una situatzioni cali est sa nostra, ind una situatzioni meinnoi su Sardu est perdendusì e no benit prus impreau, mascamenti intra de is generatzionis giòvunas, ind una situatzioni innoi mein is famìlias no s’intendit prus su bisòngiu de imparai su Sardu a is fillus, de dhus pesai fintzas in lingua sarda e no scetti italiana (su chi est su perìgulu e sa minetza prus manna), deu creu, ind una situazioni che a custa, chi bisòngiat suppriri su chi diat pertoccai a is famìlias cun mèdius diversus e cun attru amparu. Bollu nai chi, postu cumment’est oi, est diffìcili fintzas de pensai de mantenni sa chi innanti appu tzerriau situatzioni de diglossia cun su Sardu reduidu e arrenconau commenti lingua familiari, bistu chi is famìlias funti prop’issas chi no dhu bolint su Sardu e no parit chi ’ndi abbisongint e ’nci dhu fuliant fintzas de su furrungoni innoi est stèttiu accorrau.
E insandus su strùmbulu deppit nasci in atterui: e custu atterui deppit essi s’iscola, is mèdius de comunicatzioni massiva, s’amministratzioni, sa polìtica. Si is famìlias scabudant su Sardu poitta ca, po rexonis chi scieus beni e chi no est s’ora de torrai a nai immoi e innoi, poitta ca s’intregant e funti intregadas a mollus de vida e de cultura innoi una lingua de minoria podit tenni pagu o nudha logu, insandus bisòngiat a pensai e a sestai mollus chi potzant aciviri po s’iscopu de abbolarai sa lingua, de dha fai intendi cumenti fattu de importu e chi merescit consideru: giornalis o televisionis chi fuedhint in Sardu, una polìtica chi imperit su Sardu po s’inderettai a is cittadinus, un’amministratzioni chi amustrit su Sardu cumenti mèdiu suu, un’iscola chi fetzat sappìus is iscientis de s’esistèntzia istòrica e culturali de su Sardu: funti tottu cosas custas de accivu po mudai su cunsideru appitzu de sa lingua; funti sinnalis e simbulus chi podint fai sappìa sa genti de s’importantzia e de su balori cuadu de sa lingua. Ma no at a bastai: bisòngiat creai su chi si podit tzerriai un immginariu de fintzioni (de fiction) chi alleghit in Sardu, ma chi alleghit de sa vida de oi, moderna, mancai de sa vida no sarda ma in Sardu: e bastat cun su passau, cun is bandidus imbertus e cun is brebeis scardacilladas, e cun is mammas sempri prangendi e cun s’ustinu malu sempiri in fattu craccaxendusì! Basta cun su de tenni su Sardu e sa sardidadi alliongiada cun s’antigòriu! Sa lingua sarda no deppit fuedhai scetti de Sardus e de Sardinna, deppit podi fuedhai su mundu a su mundu, sinnuncas no ’nd’eus a bessiri in foras. Una lingua sarda chi fuedhit e presentit mollus de vida e de pensamentu chi praxint e chi intrant e s’adderettant a s’immaginatzioni moderna, ponit s’intzimia a sa genti po dh’appretzai, po dhi donai istima, appentu e contiviggiu. E diaicci mancai is famìlias torrant a dh’imparai a is fillus.
Pubblicato da Maurizio Virdis a 18:54
Iscriviti a: Commenti sul post (Atom)


text:
Domìniga 21 de cabudanni, in Sèdilo, s'est fata sa prima "Festa de sa Limba Ufitziale
" aprontada dae su Coordinamentu pro su Sardu Ufitziale (CSU).
Una
die de riflessione ma finas una die de festa, in ue si sunt addobiados
militantes de sa limba sarda, operadores de Isportellu linguìsticu,
polìticos e gente comune interessada a s'argumentu.
Sa
prima parte, de anàlisi, at bogadu a campu sos problemas prus mannos
chi tenet sa polìtica linguìstica a dies de oe. Sa dificultade prus
manna no est chi mancat su dinari (ca b'at 4 milliones e mesu de èuros
prontos a ispèndere), ma chi mancat una programmatzione de ispesa e chi
su Pianu Triennale est iscadidu.
Setores
nevràlgicos de una programmatzione de ispesa diant dèvere èssere sos
Isportellos linguìsticos, s'iscola, sos mèdios de comunicatzione. Ma non
b'at peruna risposta dae sa Giunta nen pro su emmo nen pro su nono.
Sos
partidos chi ant dadu su cuntributu issoro (Psd'Az, Sardigna Natzione,
AmpI, Gentes, ProgReS, Partito dei Sardi) ant sutalineadu totus
s'importàntzia de difèndere sa limba nostra.


text:
Sulcis: desembarcu migrantis sighit sena pausu Su tempus bonu est a favori e is migrantis lompint a ceddas in sa costera de su Sulcis. Su primu grupu is carabineris dd’ant agatau a is 21,30 in Teulada, in localidadi sa Portedda, funt totus òminis in stadu de saludi bona: 3 algerinus, 1 avorianu, 2 de su […]Read More
Tag: sulcis
Sulcis, l’acqua che sgorga dai rubinetti è potabile o no? “Limpidezza è sinonimo di potabilità” – è il commento della Asl 7 di Carbonia A fronte delle numerose proteste in diversi Comuni del territorio contro il sistema idrico regionale, abbiamo chiesto delucidazioni circa la potabilità o meno delle acque al Responsabile pro tempore dell’Igiene e […]Read More
Sulcis Su Sulcis puru in mesu de su traficu de anabolizantis Ant forrogau in su Sulcis puru is carabineris de sa Nas de Bolònnia po su spriculu relativu a “Hard Trainer” contras a su traficu de sustàntziasa anabolizantis e ispantadoras. In Sardìnnia – innui ant traballau is militaris de su Nas de Casteddu – est […]Read More


text:
Unione Sovietica
Articulu in nugoresu
Sa Uniòne de sas Repùbricas Sotzialìstas Sovièticas (URSS) (in russu: Coюз CoBeTckиx CoциaлиcTичeckиx Pecпyблиk – CCCP), connòtta fìntzas comènte Unione Sovietica (CoB́eTckий Cóюз) fit unu istàdu federale comunista de s'Euràsia nordorientale.
Istoria[modìfica | edit source]
Fit nàschia in su 30 de Nadàle de su 1922, bocàndeche s'Impèriu Tzarìsta a pùstis de sa ghèrra tzivìle russa, e sìche fit morta in su 26 de Nadale de su 1991, a pustis de esser istada, pàris chin su prus mannu inìmicu suo de sos Istados Unidos, una superpotèntzia a libèllu mundiale e unu de sos prus mannos protagonistas de s'istoria de su sèculu de XX, sìat in sa prima meitàde de su seculu sìat in sa Segunda Gherra Mundiale, siat a pustis de sa gherra e a su cumìntzu de sa Gherra Frìtta.
Su nùmeru de sas repubricas chi nde fachìan parte fit meda cambiàda in su tèmpus. Pacu prima de sìche mòrrer, 15 Repubricas Sotzialistas Sovieticas fachian parte de sa Federatzione, chin sa prus manna sènde cussa Russa, chi si narat oje Federatzione Russa. Eddùncas, fintzas sa mannèsa de sas terras fit cambiada meda, sènde comùncas prus o màncu manna cantu s'Imperiu Russu, chène peròe Polonia e Finlandia.
B'aìat unu partidu politicu ebbìa chi fit reconnottu de manèra uffitziale, su Partidu Comunista de s'Unione Sovietica (PCUS), chi lu ghiàbat unu segretariu generale e su Politburo, chi fit su sìmbulu mundiale de s'ideologia comunista in su seculu de XX.
Repubricas Sotzialistas Sovieticas[modìfica | edit source]
- Repùbrica Sotzialìsta Soviètica de s'Armenia
- Repùbrica Sotzialìsta Soviètica de s'Azerbaigian
- Repùbrica Sotzialìsta Soviètica de Turkmenistan
- Repùbrica Sotzialìsta Soviètica de Moldavia
- Repùbrica Sotzialìsta Soviètica de Estonia
- Repùbrica Sotzialìsta Soviètica de Lituania
- Repùbrica Sotzialìsta Soviètica de s'Ucraina
- Repùbrica Sotzialìsta Soviètica de Tagikistan
- Repùbrica Sotzialìsta Soviètica de Kirghizistan
- Repùbrica Sotzialìsta Soviètica de Uzbekistan
- Repùbrica Sotzialìsta Soviètica de Kazakistan
- Repùbrica Sotzialìsta Soviètica de Bielorussia
- Repùbrica Sotzialìsta Soviètica de Lettonia
- Repùbrica Sotzialìsta Federale Soviètica de Russia
- Repùbrica Sotzialìsta Federale Soviètica Transcaucasica
- Repùbrica Sotzialìsta Soviètica de Carelia-Finlandia


text:
fendi borse saldi - PROGETTOPILOTA.IT
fendi borse saldi - PROGETTOPILOTA.IT
borse fendi uomo outlet 2017 fendi peekaboo extra small 2017 fendi baguette dimensions 2017 fendi baguette limited edition 2016 cintura fendi originale fendi peekaboo deluxemall 2016 pochette fendi dimensioni 2017 rivenditori fendi cintura fendi uomo amazon fendi home tappeti 2016 fendi borse occasioni fendi peekaboo fur tote fendi baguette replica 2017 borse fendi economiche 2016 cintura fendi subito cintura fendi 2016 fendi peekaboo limited edition outlet fendi lazio fendi home brasil 2016 fendi baguette ebay uk 2017 fendi borse official site 2016 fendi outlet venezia, cintura fendi uomo blu 2016 prezzi fendi cintura fendi da uomo 2016 cintura fendi bimbo 2017 cintura fendi usata 2017 borsa fendi trasparente 2017 fendi baguette book 2017 scarpe fendi grigie uomo 2016 catalogo borse fendi prezzi 2016 borse fendi a cagliari 2016 fendi baguette replica fendi scarpe estate 2013 borsa fendi modello zucca acquista cintura fendi 2016 fendi baguette for sale fendi sito ufficiale cappelli 2017 fendi borse shopper pochette fendi con tracolla borse fendi a bari, borse fendi rosa 2017 giglio palermo borse fendi 2016 pochette fendi verona 2017 fendi baguette long strap. fendi peekaboo nera prezzo fendi borse da uomo 2016 borse fendi saldi 2016 fendi peekaboo regular price 2016 pochette fendi zucca prezzo 2017 fendi peekaboo satchel borse fendi giglio 2017 borsa fendi bicolore borsa fendi boston fendi borse modello shopping 2017 fendi peekaboo green 2016 scarpe fendi neonato prezzo 2017 fendi peekaboo worth buying fendi outlet italia 2016 borse fendi prezzi outlet 2017, vestibilità scarpe fendi 2017 scarpe fendi ballerine 2016 borse uomo fendi outlet 2016 portafoglio fendi scontati fendi peekaboo quality fendi baguette description fendi scarpe alte 2016 fendi outlet jakarta 2016 fendi peekaboo grande fendi baguette amazon 2017 fendi outlet toronto 2016 pochette fendi misure sciarpa fendi uomo costo 2016 fendi sito ufficiale outlet borsa fendi falsa cintura fendi aliexpress borsa fendi in tessuto cintura fendi maschile prezzo 2017 fendi outlet chicago come riconoscere una borsa fendi originale, fendi peekaboo 23cm divani fendi outlet riconoscere borsa fendi falsa 2017 fendi selleria bag 2017 fendi outlet atlanta 2016 harrods fendi home pochette fendi occasion 2017 borse fendi negozio borse fendi shopping zucca 2017. fendi home decor 2017.fendi fendi borse saldi 9.7/10(da 18295 voti) Nuovo 59.67EUR Disponibilesu:fendi borse salerno 2017 / prossimo:fendi peekaboo 8bn210
Home
novità:
- borse fendi vecchie 2017
- fendi peekaboo prezzi
- borse fendi prezzi 2016
- fendi peekaboo neiman marcus
- fendi peekaboo snakeskin 2016
- fendi peekaboo navy blue
- pochette fendi gialla
- fendi peekaboo uomo
- borsa alexander wang inspired 2017
- borsa balenciaga le dix motorcycle 2016
- bottega veneta outlet atlanta
- profumi dior addict prezzo
- dolce e gabbana kate king 2016
- fendi shopper bag


text:
- Visual design
- Web design
- Copywriting
- Publitzidade
Descritzione
PBM – Videolina, Radiolina, L’unione Sarda, TCS, Unione online, Pagine sarde
Su traballu in pare de Inoke cun sa cuntzessionària de publitzidade prus importante de Sardigna est istadu fatu a pitzu de su situ internet, de ainas promotzionales e de s’ammaniadura de su desk pro sa Fiera de s’Innovatzione.
Amus traballadu a su restyling gràficu e cuntzetuale de sos materiales cummertziales de Videolina, Radiolina, L’Unione Sarda, TCS, Unione online e Pagine sarde. Amus progetadu sos billetes de bìsita e sos elaborados gràficos de espònnere in sa sas sedes esternas pro fàghere a manera chi sos clientes impreent sos servìtzios telefònicos.


text:
Lussorio Cambiganu
Alè Pintò.. it’ est custu mudine?
Bogande dae bertula favella
Cussa chi su poeta de ‘Antine
L’ at rendida isposa reginella
Siat de cabu ‘onu o machine
‘etache totu intro de sa nella
Inie , pustis amus a coglire
Sa naschida, sa vida e su morire.
Salvatore Sini ^*^*^*
Sa naschida chi a totu dat cominzu
cundida est de amore e de dolore
sa mama chi pro istintu faghet fizu
già suffrit pro chi nascat su fiore
pro lu contivizare che unu lizu
ca pro issa est su bene pius majore.
No timet su travagliu dolorosu
pro dare vida noa e nd'aer gosu.
Giuseppe Pintore *
Chi Barore difendes sa naschida
ispero sias forte in cuss'impreu.
No isco la das tue o la da deu
cantare la deves a mente ischida.
Tando deo prosigo cun sa vida
cussa mi la leo a contu meu.
Difendo sa vida a bratzu forte
e nudda m'importa de sa morte.
Lussorio Cambiganu ^^^^^^^^^^^
Cando su tempus giompet a finire
No b’at de si fagher mannu meda
Su chi b’ est pustis tio cherrer ischire
Inutile est chi a bois lu peda
Mi restat su peldonu de pedire
Prima chi onzi folza poi zeda
Est su congruu de dolu ‘e gosu
Giustiscia est pro totu e riposu
Salvatore Sini ^*^*^*
E a sa titta in presse che lu ponet
pro ch'sse crescat sanu, bellu e forte,
intro su laccu bene lu cumponet
chi biset sempre onore e bona sorte
e pregat su Segnore chi li donet
tanta foltuna fin'a cando morte,
E l'accumpanzat dai sos primos passos
sempre quidada a cuddos malos giassos.
Giuseppe Pintore *
Sa naschida sinna sa vitoria
ca s'aberit sa janna a su destinu.
Ancora s'omine no est in caminu
no s'ischit chi tene fama e gloria.
Ma e solu andende chi s'istoria
iscriet po chi bi tenza pedinu.
Pero Barore custu mi l'amita
no es tota vida atacadu a sa tita.
Lussorio Cambiganu ^^^^^
Sa parte mia est sa sorre morte
Chi totu paren cherrer timire
Unica zelta est in custa corte
Amiga chi no ischit traighire
Giusta pro totu et uguale sorte
Pro poveros chi cheren irrichire
Sos ricos chi che gighen a s’ interru
Timen su fogarone de s’ ilferru
Salvatore Sini ^*^*^*
Si sa fortuna no ponet incaglios
dai sa nàschida fin'a sa morte
in coddu che trazamus sos bagaglios
chi nos at reservadu vida e sorte.
Est tzertu no sempre sun'iscaccaglios
ma cun crianscia, zelu e coro forte
sa vida giusta podet affrontare
prontu a s'amore e puru a cumbattare.
Giuseppe Pintore *
Ma lassami sa morte a un'ala
gia l'ischis cussa no es preferida.
piusu es s'istima pro sa vida
ca sa morte e sempre cosa mala.
nudda bi at iscrittu in sa naschida
e perunu pesu jughet a pala.
Lussoriu chi siat giusta crese
Barore sa vida giogu no lese.
Lussorio Cambiganu ^^^^^
Barore ses sa naschid’ e sa vida
tue de vida imbeze su Pintore
eo ambos bos pijo in dispeldida
fatendebos unu mannu favore
bos pedo si nd’ azis apid’ ischida
de cantu podet esser su dolore
c’ azis a boltas dadu o rezidu
ca totu bos benit restituidu
Salvatore Sini ^*^*^*
No crettas chi su tema tou, Pintore.
siat cosa de burula o de jogu
b'at in sa vida inciampos e dolore
ca no sempre nos ponet disaogu,
chie diventat ladru e chie duttore
e chie a donzi bene tragat fogu.
Cantas cosas bortulan sa vida
chi a sa bonura b'at puru ferida
Giuseppe Pintore *
Sa dispedida ati sa tristura
sa naschida da gioia Barore.
Ma de te atere nde tene cura
ti protezet in oras de dolore.
De sa morte totus tenen paura
cando sa vida sola es fiore.
In vida totu si pode tessere
siat su male che su benessere.
Lussorio Cambiganu ^^^^^^^^^^^
No b’ at cominzu chi no at a finire
Comente no b’at vida chena morte
Si naschida benit at aultire
No conneschet de sa vida su forte
Sa vida est prezis’ a su morire
Cando la passat chin su fog’ in corte
Sol’ eo so de su mundu zeltesa
Nudda bos pedo, so chena pretesa
Salvatore Sini ^*^*^*
Pro narrer de sa morte...Cambuganu
est cussa cosa chi de mancu timo
ca no t'abbizas chi da-e 'onzi manu
si ch'est fuida cun chizos in bancu
No timo ca che donzi cristianu
no chinnit mancu a colpos de parancu.
Sa morte no s'abbizat chi ses moltu
ca Deus donzi loru l'at isoltu.
Giuseppe Pintore *
Tue faeddas de mundos dirrutos
deo no ando a sa currente tua.
Ca apartenes a so rifiutos
de sa morte totus lean sa fua.
Lea s'esempiu de una frua
cando chi creschet atidi so frutos.
Ca es sa vida su bene de deu
e nde godit totu su mundu intreu.
Lussorio Cambiganu ^^^^^
Niune chi mi chilchet in su gosu
O puru cando viscios su binchende
Solu chie no connoschet reposu
Onzi tantu in janna est zochedende
A isse do sonnu armoniosu
S’ ateru lu passat pianghende
Sa morte ponet sos contos a postu
Finas chi su pentidu narat “bostu”
Salvatore Sini ^*^*^*
In carchi logu donzi naschimentu
a bortas est unu mannu problema
in logos ue b'at famin' e iscalmentu
e no b'at nudda a bustu ne a chena
ca sa naschida est cosa 'e pattimentu
già l'amus bida carchi dura iscena.
A bortas est mezus de no esser' nadu
pro no ch'essere in pelcias imboladu.
Giuseppe Pintore *
Ue b'es sa vida b'es sa festa
in'ue b'es sa morte be su dolu.
beru est in vida b'at oriolu
chie at vida longa non protesta.
A bias sa naschida es funesta
po chie enit a mundu solu solu.
Su disinnu de vida est iscrittu
ma totu dipendet de su meritu.
Lussorio Cambiganu
De vida so sa prenda donosa
Difatis benin fin’ a m’ agatare
Pro issos so sa dulche isposa
mi cheren totue comporare
eutanasia pro intrar’ in sa losa
e custu mundu poder abbandonare
s’ idet chi no so cussa majalza
chi naran.. ca no so sa faulalza.
Salvatore Sini ^*^*^*
Cando mamma fit prossima a su partu
fit tantu manna chi nachi fin' duos
e inveze in cussu mese de maltu
no finu duos cussos fizos suos
e cussu partu no l'andeit tortu,
pro fortuna chi no fin' sos giuos:
Ma fia solu cun sa rughe a pala
ma a pagu a pagu pasta l'ap' a un'ala.
Giuseppe Pintore *
No leo sa vida a manchincuru
a manchincuru sa vida no leo.
Ca po cantu su bive siat duru
chi siat gai malu no lu creo.
Lea sa filosofia de Epicuru
cando bes sa morte non bi so deo.
E cussa est una sententzia fissa
non bi so deo cando bi est issa.
Lussorio Cambiganu ^^^^^^^^^
Sa morte est eventu naturale
Comente sun sa naschid’ e sa vida
Totu benit .. totu est cabale
Finas si lassat in corpus ferida
Nois semus de regnu animale
De natura sa parte preferida
Pro cussu naro chi finas sa morte
Cand’ enit .. no est de malasorte.
Salvatore Sini *^*^*
Sa morte cun sa naschida e sa vida
già sun' sa triade de s'esistenscia
totu cominzat dai sa nàschida
e totus la trazamus cun pascenscia
dai sa prima a s'ultim' avreschida
impittende sia mente che cuscenscia.
Isperansciosos chi tot' andet lisciu
cando a favore nos est su giudisciu.
Giuseppe Pintore *
Comintzat e finit ca es normale
donni cosa chi enit a su mundu.
Su naschere es decretu naturale
comente es su primu su segundu.
Ma s'ora e sa morte es fatale
ca nisciunu si mori giucundu.
Cussu e semper unu eventu tristu
chi a timidu fines Gesu Cristu.
Lussorio Cambiganu ^^^^^^^^^
Dulche o mala issa cheret rispetu
Ca est s’ arrivu chi no podet mancare
Inie est dezisu su progetu
Finzas si totu cheren olvidare
Est comente unu trenu diretu
Chi paltit e si tiat cherrer frimmare
Imbeze cuss’ arrivu est fatu a posta
Pro cantas sian istadas sas sostas
Salvatore Sini ^*^*^*
Su sale in fronte est sa sabienscia
segundu cussu santu sacramentu
chi nos ponet de Cristos sa prudenscia
ca semus fizos de su santu eventu
a sa nàschida dat ondra e decenscia
pro nd'aer' in sa vida gosamentu.
Ma puru in manos de sa Dea fortuna
ca chena cussa no as cosa peruna-
Giuseppe Pintore *
Sa morte nono non chere rispettu
ma su mortu chere rispettadu.
Poi ch'es mortu enit amentadu
siat po opera bonas o difettu.
Si fu malu naran mai esse nadu
chi fit bonu fi che santu perfetu.
sa fama bona o mala no es peldida
est'iscritta in su libru e sa vida.
Lussorio Cambiganu ^^^^^^^^
Sa linna pro s’ ijerru preparadu
As oe de baranta cuintales
S’ ortu puru tue asa zapadu
Profetos nd’ as aer uguales
Tantu t’ impignas comente as nadu
Gai sos frutos an a esser tales
Sa vida puru in mala o bona sorte
Est s’ aparizu chi antizipat morte
Salvatore Sini ^*^*^*
Pensade 'e babbu e mama sos disizos
cando battidu t'ana in custu mundu
cantas isperas, pesende sos fizos
isperansciosos ch'apan in abbundu
onore e gloria e sa giaresa in chizos
e milli benes chi 'oltan' in tundu.
A bortas andat bene e dat cuntentu
ateras bias dat su pattimentu.
Giuseppe Pintore *
Tenes rejone barore ca es gai
donnunu chere su bene so fizos.
E de issos sunu puru so disizos
chi mama e babbu no molzan mai.
Cando arrivat sa morte es guai
ca restana orfanos cusso lizos.
Vida longa po issos es pregada
sa morte mai enit fentomada.
Lussorio Cambiganu ^^^^^^^^^
Pintore, cantu naras de vida
Est beru solu a lu contare
Ischis chi morte cheret timida
S’ in vida no l’ ischis preparare
Si tantu obera no l’ as finida
Tempus no bat pro ti nd’ impudare
Cando tempus abbaidas in segus
T’ abbizas chi nudda benit chin tegus
Salvatore Sini ^*^*^*
Jesus bambinu naschidu in sa grutta,
cantadu nd'an sa vida in s'evanzelu
e in chida Santa sa dilgrascia est rutta.
Che cristianu sighende su zelu
onoro totas tres no pro un'iscutta
pro chi mi siat diciosu cando in chelu
ted' aer acabbu tota s'esistentzia
isperansciosu in Deus..ch'apat clementzia.
Giuseppe Pintore *
Lussoriu a sa morte so istranzu
e no mi cantes como passu tristu.
Isco ca de morrere es previstu
siada s'omine rassu o lanzu.
Ma sende in vida donni acuistu
lu fato deo cun donni balanzu.
E no so po ennere vatu a tie
ca mi godio sa vida donni die.
Lussorio Cambiganu ^^^^^^
Comente faghes a nde narrer male
De chie faghet de vida giustiscia
Sa morte bochit su criminale
Chi semper in vida l’at fata liscia
Ricos.potentes e sos caldinales
Inie totu cantos sun a miscia
Totu sos chi bi faghen presenzia
No mustran pius una diferentzia
Salvatore Sini ^*^*^*
Pattada cun Berchidda e Ortueri
pigados sun' in palcu pro cantare
no fimus tzertu in cussu 'e Othieri
ma nois pregamus de noll'atzettare
semus poetes che 'onzi banduleri
già podiamus nois menzus trattare
cust'argumentu tant'appassionadu
cun su terrinu pius apparinadu.
Giuseppe Pintore *
Poi e sa vida terrena a deu
torramos sa morte no at'ingannu.
Morit su minore morit su mannu
morit s'innotzente morit su reu.
Sa vida eterna a chie sena neu
dada,a su pecadore s'afannu.
Menzus morzat sa morte e su male
chi si nascat po bivere imortale.
Lussorio Cambiganu ^^^^^^^^^
Sa poesia d’ Elchidda e d’ Ortueri
Comente de Patada e donzi logu
Cantat sa vida che a passizeri
morte la malcan brujad’ a fogu
Totue est presente oe e deris
E ponet a pasare onzi arrogu
De custos tres fatos naturales
issa est sa chi c’ ogat sos males
Salvatore Sini ^*^*^
Già semus nadas totos tres e bios
semus campende, sighend'a campare,
tue ch'amas morte e lagrimas a rios
s'ìstet in cue appitu e imbarende
Godimunos su ch'amus sempre in brios
apretziende su chi nos est dende_
Sa naschida che 'e termine est mortale
est beridade digna e naturale.
Lussorio Cambiganu ^^^^^^^^^
Dae sa foza morta naschet frutu
E pustis est de vida s’ alimentu
vida imbeze isetat su lutu
d’ omine ch’ est pius tristu de cuntentu
su naschidu dae su letu nd’ est rutu
e sempre cheret a isse s’ atentu
sa morte est logu ‘e veru pasu
cando dulche ti porrit su asu
Salvatore Sini ^+^+^+
Essende poeteddu 'e taulinu
versos a bolu ch'apo improvvisadu
chirchende rimas che unu pellegrinu.
M'iscujo si in feuras so incappadu
mancu s'essera cottu a vermentinu
ma creo chi tep'esser iscujadu:
Cunzo cuntentu custa, in bonumore
cun su saludu caru 'e Selvadore.


text:
Divina Comedia
Articulu in logudoresu
Sa Divina Comedia est unu poema iscrittu dae Dante Alighieri in su XIV seculu. Est una compositzione poetica in tres cantigos : S'Ifferru, Su Purgadoriu e-i su Paradisu. Onzi cantigu cuntenet 33 cantos in tertzinas. Dante immaginat unu viazu in s'ultres tumba, ghiadu in s'Ifferru dae Virgiliu, poeta latinu, in su Purgatoriu dae Beatrice e in su Paradisu dae Santu Bernardu de Chiaravalle. In custu poema si tratat de personagios printzipalmente de Firenze e tuscanos e in genere persones istoricas o de sa cronaca de su tempus. Ma s'obera est puru unu trattadu de politiga, de filosofia, de teologia, de astronomia, de literadura. Sa limba est su fiorentinu, chi poi de su XVI seculu diventat s'italianu.


text:
In sardu iscrio, in sa limba imparada dae totu senza mastru in pizzinnia; in conca mia restadu non bi hada ne latina ne itala poesia, si in cussas limbas l'haere impastada mi dian haer nadu chi no est mia: Coment'isco faeddo, accola nada, però est cosa mia et non furada. (padre luca Cubeddu)
giovedì 31 gennaio 2013
sulcios in cara (scultura lignea di Antonino Ruggeri)
amigu pretziosu
Tantu est manna, cantu s' universu
sa 'otza 'e ti bider un’ istante,
ness' un' iscuta pro poder torrare
impar’ a tie e su tempus chilcare..
Bider riflessu in d’ unu diamante
cuss’ atimu chi est andadu persu.
mercoledì 30 gennaio 2013
sempre chin tegus ..
domenica 27 gennaio 2013
su mar' e su presumu...
venerdì 25 gennaio 2013
oj' e rispetu
giovedì 24 gennaio 2013
cuoca, mastru ascia e Literadu (Black - Cambiganu -Masia)
S'istracos sezis de fagher ispola
tra unu grup' e s'ateru, poetas,
provamos a torrare a iscola
donzunu su chi podede lu fetat
chi siat mastr' 'e linn'o de cassola
o litteradu cun sas manos netas...
... pigade una pinn' e unu fogliu
si sezis prontos a bintrar'in rogliu...
Bos fato oe una presentada
De versos bo nde porro una cascia
Pro dare a su mestier’ antada
Intro e bos salud’ a boghe bascia
In umilesa abberzo sa cantada
Pustis su laccu fatto in naschidura
e su baule pro sa sepultura.
Tando mancu deo lu pig'a jogu
su tema mi sebèro de femìna,
affainada in forredd' e fogu
subìtu mi c'apparto in coghina,
in mesa e in bentre fatto logu
pro papare su pische sen'ispina...
...Da chi so coghineri talentosu
sa 'ucca li pien' a su gulosu...
de istare in mesu peri peri
cun mastruascia e cughineri
fintzas si ischidu e letteradu
cun s’istudiu a tottu sò arrivadu
e iscriende fatto tzoronateri
non mi pontzo perunu problema
in s’ affrontare custu tema..
Tio cherrer s’omine mezorare
Unu mamentu che mastru gepeto
Mancari in linn’ ozastru cufrommare
Gasie in cust’ otada mi ch’ eto
A fagher su chi mai s’ at a parare
Un’ omine fizu de su bruncone
Chi no ruet mai in tentascione.
ca dognun' 'e boisateros s'impinnat
su famine no bo che l'ogat sa pinna
ma deo chi bos porto cos' a dentes
e no bos manigades mancu linna
ma su chi cogo deo zeltamente...
...est cosa prelibada pro sa 'uca
ca fatto 'ona fenas una tzuca...
cando coghes velenu ti sinna
tue cun tribagliadore de linna
cando leas bottu ti tucca
si deves iscrier t’accucca
cun s’ ischire pagu ti ninna
cà non bi cheret meda professione
a fagher brou e minestrone...
E mancu sol’ e s’ arte coghidora
Sa linna ch’ est don’ e sa natura
Benit cantada sempr’ a donzi ora
A s’ alimentu d’at sabor’ e calura
A su poeta su taul’ e sa dimora
Et eo chi so d’ issa s’ artigianu
Nde fato onzi pinzu chin sa manu
pro fagher minestron' e brou
epuru s'iscarzu meu e tou
no est chi lu pienas cun su entu
cando chi batis famin'a cumbentu
so deo chi ti lu torro a nou...
... bos afianco de cosas lichitas
no de paperi o linna a fitas...
iscriende dae manzanu a sera
descrio ierru e primaera
e de istiu e beranu nd’è canto
de su chi dada natura m’impanto
cumpontzende ottadas a trallallera
sa cultura appo alta e non bascia
che cughinera e mastru de ascia..
Tue Paula faghes arte de sa trudda
Eo no manigo chin sa poesia
Tue paula no m’ imparas nudda
Cultura alet tua cant’ e sa mia
Fin’ eo frio sos ooss chin chebudda
Bois imbeze chin punza e su malteddu
Podides solu pistare su chelveddu
bonu Rinu chi frabicat mobìle
ma no mi cherzo chin bois jambadu
ca sa mia est s'arte prus nobìle
connoschen su sabore e s'istìle...
...e si no bos dao deo sustentu
mancu pinna e ascia 'izis tentu...
mastru ascia m’inserrada a morte
abbaidade itè mala sa sorte
mortu cà troppu ingrassadu
solu deo bo’sappo aggiuadu
cà cun s’iscrittu mi sento pius forte
e cando sue subra bos’ada a giamare
s’iscrittu meu bos’at’ ammentare..
Eo peso domos e palafitas
E Paula ch’ istat isperiende
Su fumu chi si segat a fitas
In sa coghina chi tot’ est brujende
Afumigat su casu e sas peritas
Sol’ eo poto a bois cunfoltare
Dendebos torra domo ‘ue pasare.
cando chi bos curpit sa debilesa
e a bentre boida pianghides
cue bi cherzo deo ch'in lestresa
aparitzo sa banca e l'idides
chi dogna grascia pienat sa mesa...
...Ma si no bos satzo de bombòis
so deo su chi ch' interrat a bois...
cando intras a chito in buttega
cun pialla raspa e motosega
ndè pesat su peus burdellu
cughineri cun trudda e mestellu
lassademi custa mala reffrega
cà non b’at perunu paragone
tra s’ ischire ,s’asciutza e “macarrone” ...
De manigu s’ agatat in abbundu
Cando su mastr’ e ascia s’ est arressu
Restadu for’ e domo ch’ est su mundu
Est custu su mesteri de suzessu
E totu a mie mi chilcan in tundu
De sa literadura e sa coghina
Restadu b’at de braja sa chejina
de omines chi produint famidos
c' a su papare dana zustu pesu
s'alimentu los muntenet ischidos,
sos lanzos cun s' oss' a sa pedde presu
lassant sos piatos biancos innidos...
...Sas forzas achistant che Sansones
ca papana cantu duos leones...
bella frase m’invento e b’iscrio
mi giro cuntentu e nd’è rio
cando mi giro a s’atteru fiancu
cà linnaiolu mortu e istancu
e a cughineri dedica l’imbio
si cherides essere in tumba ammentados
rispettade in vida sos litterados...
De primu letu pustis de naschida
Como ammento torr’ a sa serrada
De s’ abbitu pront’ a sa dipartida
Fin’ istasero l’amus acumpanzada
Sa mente prim’ e s’ or’ e sa drommida
Semus totu cuntentos e cabales
Pro poesia, manigu e manc’ e males.
in custa gala bell' e zeniale
neune de su famine b' ispeddat
si bos appo ambos a cumensales,
chirramos un'anzone de sa ghedda
donzunu bi ponzat punzu 'e sale...
...no lu papamos in pagh'e amore,
salud' ambos, grazias de s'onore...
pedo venia a sos poetadores
a tottu sos virtuales ispettadores
chi an sighidu tema presente
a tottu canta s’attera tzente
lis naro de abberrere de busciacca cordones
cà bi lis propontzo e bi lis ripetto
ana letzidu chenza pagare biglietto


text:
In sardu iscrio, in sa limba imparada dae totu senza mastru in pizzinnia; in conca mia restadu non bi hada ne latina ne itala poesia, si in cussas limbas l'haere impastada mi dian haer nadu chi no est mia: Coment'isco faeddo, accola nada, però est cosa mia et non furada. (padre luca Cubeddu)
mercoledì 17 dicembre 2014
puntu 'e vista
puntu 'e vista
Est su puntu ‘e vista
Chi est de aconzare
Cando s’ idet male donzi cosa
Chie est arrivista
Si devet frimmare
Prima chi pè che ponzat in sa losa
Chie non li bastat mai
Sighit in arguai
Semper in pensamentu e mai reposat
Forzis pro la gosare
Sa vida bisonzat de la mirare.


text:
26 Settembre 2006 Concerto al Conservatorio Superiore di Musica Liegi Trio d'archi "Le Vraie Note" Elena Lavrenov, violino Maurizio Bosone, viola Caroline Stevens, violoncello Alessandro Crosta, flauto Klemm? Pratten System 1870 A 435 hz. L.P. ristrutturato flauto Besson Boehm System 1890 440 hz. ristrutturato Nadia Testa, pianoforte Musiche di W. A. Mozart Quartetto in Sol min. per piano e trio d'archi Quartetto in Re Magg. per flauto e trio d'archi Quartetto in La Magg. per flauto e trio d'archi
27 Settembre 2006 Concerto al Teatro d'OPera di Liegi Trio d'archi "Le Vraie Note" Elena Lavrenov, violino Maurizio Bosone, viola Caroline Stevens, violoncello Alessandro Crosta, flauto Klemm? Pratten System 1870 A 435 hz. L.P. ristrutturato flauto Besson Boehm System 1890 440 hz. ristrutturato Nadia Testa, pianoforte Musiche di W. A. Mozart Quartetto in Sol min. per piano e trio d'archi Quartetto in Re Magg. per flauto e trio d'archi Quartetto in La Magg. per flauto e trio d'archi
29 settembre 2006 Concerto-Mostra Museo di Herstal Selezione della Collezione Flauti Storici Alessandro Crosta con conferenza ed esecuzione dei quartetti di Mozart Trio d'archi "Le Vraie Note" Elena Lavrenov, violino Maurizio Bosone, viola Caroline Stevens, violoncello Alessandro Crosta, flauto Klemm? Pratten System 1870 A 435 hz. L.P. ristrutturato flauto Besson Boehm System 1890 440 hz. ristrutturato
Presentato dall'Académia de Musique de Herstal Direttore: Mario Giglio Presidene: Albert Crepin


text:
Frantza de Vichy
Articulu in LSC
Cun Istadu de Vichy o Repubrica de Vichy benit inditau s'istadu chi in tempus de sa II Gherra Mundiale gubernaiat sa parte meridionale de sa Frantza, franca sa zona de Menton, tzedida tando a s'Italia e de sa costa atlantica, gubernada comente su nord de sa natzione de sas autoridades tedescas.
Su nòmene uffiziale fiat Istadu Frantzesu in oponidu a sa Repubrica Frantzesa, finida cun s'armistitziu de su 1940.
Mancari formalmente indipendente, s'istadu fiat in sos fatos unu apendìtziu de su Reich.
Presidente de su cunsigiu fiat su maresciallu Philippe Pétain chi teniat poderius totales.
Carateristicas Generales[modìfica | edit source]
Sa capitale uffitziale de s'Istadu Frantzesu fiat Parigi, Vichy beniat intertantu bida comente seu temporanea de gubernu.
Sa comunidade internatzionle a s'iscomentzu de sa gherra ddu reconnoschiat, e iscetis sa Renniu Unidu susteniat su gubernu in disterru de Charles de Gaulle.
Ideologia[modìfica | edit source]
Su regime susteniat su torrare a sos valores traditzionales: Travail, Famille, Patrie (Triballu, Famillia, Patria), e comente imponidu de sos tedescos favoressiat s'antisemitismu e s'anticommunismu.
Sos tzitadinos cunsiderados inimigos de s'istadu, comente comunistas, sindacalistas e ebreos beniant internados.


text:
Abolottu de Stonewall
Articulu in nugoresu
S'abolòttu de Stonewall est istau una sèria de iscontros sambenosos tra sos omosessuales e sa politzia in New York. Su primu note de s'abolottu est istau cussu de chenapura 27 de lampadas de su 1969, unu pacu prus a pustis de s'una e binti, cando sa politzia irrumpèit in su tzilleri de lumen "Stonewall Inn", inube sa comunidade omosessuale de su trettu locale si adobiabat.
"Stonewall" est tentu a cussideru che sa data chi fit naschiu peri tottu su mundu su movimentu de liberassione omosessuale modernu. Non de badas su 28 de lampadas su movimentu LGBT lu at isseperau che data de sa "die mundiale de sa fieresa LGBT" o "Gay Pride". Simbulu de sa pelea fit sa femina transessuale Sylvia Rivera, chi nanchi aiat dau su comintzu a sa protesta ghettande un'ampulla contr'a unu de sa politzia.


text:
Casas Rurales (Completas) in santa eulària des riu - Baleares
Apartamentos in algaida - Baleares
Casas Rurales (Completas) in porto colom - Baleares
Casas Rurales (Habitaciones) in campos - Baleares
Son Marge is a property located in the South East of the island,…
Casas Rurales (Completas) in santa margalida - Baleares
Casas Rurales (Completas) in algaida - Baleares
Casas Rurales (Completas) in manacor - Baleares
Casas Rurales (Habitaciones) in sineu - Baleares
Apartamentos in can picafort - Baleares
Casas Rurales (Habitaciones) in ses salines - Baleares
Casas Rurales (Completas) in cala d'or - Baleares
Apartamentos in algaida - Baleares
Apartamentos in cala ferrera - Baleares
Casas Rurales (Completas) in felanitx - Baleares
Cas Cuni is set in the Mallorcan countryside, 10 minutes’ drive from Felanitx.…
Hoteles in es migjorn gran (menorca) - Baleares
Casas Rurales (Habitaciones) in llucmajor - Baleares
Casas Rurales (Habitaciones) in felanitx - Baleares
Casas Rurales (Completas) in petra - Baleares


text:
Bassu tedescu
Articulu in nugoresu
Su bassu tedescu o limba bassu-sassone (Plattdüütsch, tedescu istandard: Plattdeutsch o Niederdeutsch, olandesu: Nedersaksisch) est una limba chistionàda in su nord de sa Germania e appartènet a su grùstiu bassu-tedescu de sas limbas germanicas otzidentales.
Oje in dìe est una limba a puntu de sìche mòrrer, sènde galu in sa bucca de una minorìa semper de prus imminorigàda in sas regiones a làcana chin su Mare de su Nord; pacu, de su bassu sassone, bi nd'abbàrrat in s'allega regionale tedesca. Fìntzas Hannover, su capu de locu de su bassu tedescu, at atzettàu de impreàre s'istandard de s'artu tedescu (Hochdeutsch), limba uffitziale de sa Germania.
Est a ammentàre chi "artu" e "bassu" non sèrbin a inditàre un'ispètzia de status apitzigàu a sa limba (comente chi su bassu tedescu sèret limba vulgare e s'artu sèret, a s'imbesse, limba de zente ischìda), ma su locu, sènde chi su bassu sun sos pianos e s'artu sas muntagnas.
Sas tzittàdes prus mannas in ube sa limba bassu-tedsca si chistiònat sun Amburgu, Dortmund, Essen, Brema, Hannover, Bochum, Bielefeld, Wuppertal, Magdeburgu, Münster, Gelsenkirchen (in westfalicu Gelsenkiärken) e Braunschweig. Pèri minorìas de atteros istàdos, comente sa Danimarca e su Paraguay, favèddan su bassu tedescu e calicunu limbazu si atzàpat in Brasile e in sos Istados Unidos.


text:
Postale
Su postale est unu beìculu motorizadu chi trasportat iscrusivamente pessones e sos bagazos pessonales issoro.
Unu postale pùbrigu podet esser urbanu o interurbanu.
Su postale chi biazat peri distàntzias longas est mutidu purma, cando chi unu postale chi trasportat turistas est unu turipostale.
In su limbazu familiare, s'impreat finas sa paraula “saìca”, dae su nùmene de sa sotziedade chi zestionaiat una bia sos trasportos pùbrigos interurbanos in Sardinna.
Unu postale timanzera, o petzi timanzera, trasportat cun regularidade passizeris dae unu puntu a un'àteru, pro narrer intre un'abioportu e su tzentru de sa tzitade.
Cunforme a sa leze italiana, si podet definire postale unu beìculu pro trasportu de pessones chi tenzat prus de otu seidorzos addae de su de su ghiadore.
In Itàlia, est a dies de oe proibidu a pipare in intro de sos postales.


text:
Cabina armadiu cun antariles iscurrevoles in linna de frassinu massitzu cun pannellos colorados e casciettera.
“Unu mobile est pro tota una vida e pro meda tempus de pius”. Custu est s’animu chi nos movet in s’ammanizzu de sos mobiles. Cameras de letu, bancas e mesas, librerias, cristallieras, coghinas e donzi ateru traste chi arredat sa domo est fatu a manu e cun linna massiccia. Amus seperadu de no tribagliare laminados ne truciolare o ateru materiale “modernu” chi no tenet nudda de naturale e de sa linna at solu su colore. Pro cussa ispecie de mobiles chilcade industrias mannas e firmas famosas. Nois semus mastros de linna!
Mobiletto de comudu incasciadu sutta de su lavello. Fattu in linna de frassinu ispazulada e verniciada con sa tennica de su “decapato”.
Taulinu de salottu istile “englis country” in linna de frassinu massitzu ispazulada pro ponnere a ispiccu sas venaduras e verniciadu cun sa tennica de su “decapato”. Misuras cm 85 x […]
Arredu de sa butega de unu pilucheri in Costa Smeralda. Totu fattu in linna de castanzu sardu e pichirinadu a manu.
Cadreone e banchittos fatos in linna massiccia de nughe, intagliados a manu. S’agattant in sa cheja de S.Appollinare in Tatari.
Coghina in linna massiccia de castanzu sardu, pichirinada a manu. Sos modulos sunt in listellare de castanzu, sas fiancadas, sas purtettas et sos pannellos sunt totu in linna massiccia siccada […]
Armadiu in linna massiccia de castanzu sardu, pichirinadu a manu, cun cancaros e maniglias fattas a manu dae su frailarzu. Misuras: 230 x 140 x 60.


text:
Turismu
Su turismu est sa pràtica, s'atzione assolta dae sos chi biàgiant e bìsitant logos a iscopu de divagu, connoschèntzia e istrutzione. A su tzentru de s'esperièntzia turìstica ddu est su "turista" definidu dae s'organizatzione mundiale de su turismu (World Tourism Organization, Agentzia ispetzializada de is Natziones Unidas) comente su chi biàgiat in logos diversos dae cussos chi bivet a foras de s'ambiente suo cuotidianu, pro unu tempus de a su mancu una note ma non prus de un'annu e su cale iscopu abituale siat diversu dae s'esertzìtziu de cada atividade remunerada a intro de s'istadu bisitadu. Cun custa paràula sunt inclùdidos cussos chi biàgiant pro: isvago, reposo e licanza, bisitas a amigos e parentes, motivos de aziendas e professionales, de salude, religiosos.